02014O0060 — LV — 08.07.2022 — 012.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B ►M2 EIROPAS CENTRĀLĀS BANKAS PAMATNOSTĀDNE (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (Vispārējās dokumentācijas pamatnostādne) (ECB/2014/60) ◄ (pārstrādāta versija) (OV L 091, 2.4.2015., 3. lpp)

Grozīta ar:





Labota ar:









▼B

▼M2

EIROPAS CENTRĀLĀS BANKAS PAMATNOSTĀDNE (ES) 2015/510

(2014. gada 19. decembris)

par Eurosistēmas monetārās politikas regulējuma īstenošanu (Vispārējās dokumentācijas pamatnostādne) (ECB/2014/60)

▼B

(pārstrādāta versija)







SATURS PIRMĀ DAĻA. PRIEKŠMETS, PIEMĒROŠANAS JOMA UN DEFINĪCIJAS OTRĀ DAĻA. EUROSISTĒMAS MONETĀRĀS POLITIKAS INSTRUMENTI, OPERĀCIJAS UN PROCEDŪRAS I SADAĻA. Atklātā tirgus operācijas 1. nodaļa. Atklātā tirgus operāciju pārskats 2. nodaļa. Atklātā tirgus operāciju kategorijas 3. nodaļa. Atklātā tirgus operāciju instrumenti II SADAĻA. Pastāvīgās iespējas 1. nodaļa. Aizdevumu iespēja uz nakti 2. nodaļa. Noguldījumu iespēja III SADAĻA. Eurosistēmas monetārās politikas operāciju procedūras 1. nodaļa. Eurosistēmas atklātā tirgus operāciju izsoles procedūras 1. iedaļa. Izsoles procedūras 2. iedaļa. Izsoles procedūru operacionālie posmi 1. apakšiedaļa. Izsoles procedūru izziņošana 2. apakšiedaļa. Darījuma partneru izsoles pieteikumu sagatavošana un iesniegšana 3. apakšiedaļa. Izsoles piešķīruma sadales procedūra 4. apakšiedaļa. Izsoles rezultātu paziņošana 3. iedaļa. Eurosistēmas atklātā tirgus operāciju divpusējās procedūras 2. nodaļa. Eurosistēmas monetārās politikas operāciju norēķinu procedūras TREŠĀ DAĻA. ATBILSTOŠIE DARĪJUMA PARTNERI CETURTĀ DAĻA. ATBILSTOŠIE AKTĪVI I SADAĻA. Vispārējie principi II SADAĻA. Tirgojamo aktīvu atbilstības kritēriji un kredītkvalitātes prasības 1. nodaļa. Tirgojamo aktīvu atbilstības kritēriji 1. iedaļa. Tirgojamo aktīvu vispārējie atbilstības kritēriji 2. iedaļa. Noteiktu tirgojamo aktīvu veidu īpašie atbilstības kritēriji 1. apakšiedaļa. Noteiktu ar aktīviem nodrošinātu vērtspapīru veidu īpašie atbilstības kritēriji 2. apakšiedaļa. Nodrošināto obligāciju, kuras nodrošina ar aktīviem nodrošinātie vērtspapīri, īpašie atbilstības kritēriji 3. apakšiedaļa. Eurosistēmas emitēto parāda sertifikātu īpašie atbilstības kritēriji 4. apakšiedaļa. Noteiktu nenodrošinātu parāda instrumentu īpašie atbilstības kritēriji 2. nodaļa. Eurosistēmas kredītkvalitātes prasības tirgojamiem aktīviem III SADAĻA. Netirgojamo aktīvu atbilstības kritēriji un kredītkvalitātes prasības 1. nodaļa. Netirgojamo aktīvu atbilstības kritēriji 1. iedaļa. Kredītprasību atbilstības kritēriji 2. iedaļa. Termiņnoguldījumu atbilstības kritēriji 3. iedaļa. RMBD atbilstības kritēriji 4. iedaļa. DECC atbilstības kritēriji 2. nodaļa. Eurosistēmas kredītkvalitātes prasības netirgojamiem aktīviem 1. iedaļa. Eurosistēmas kredītkvalitātes prasības kredītprasībām 2. iedaļa. Eurosistēmas kredītkvalitātes prasības attiecība uz RMBD 3. iedaļa. Eurosistēmas kredītkvalitātes prasības DECC IV SADAĻA. Garantijas tirgojamiem un netirgojamiem aktīviem V SADAĻA. Tirgojamo un netirgojamo aktīvu Eurosistēmas kredītnovērtējumu sistēma VI SADAĻA. Tirgojamo un netirgojamo aktīvu riska kontroles un novērtēšanas sistēma 1. nodaļa. Riska kontroles pasākumi tirgojamiem aktīviem 2. nodaļa. Riska kontroles pasākumi netirgojamiem aktīviem 3. nodaļa. Tirgojamo un netirgojamo aktīvu novērtēšanas noteikumi VIII SADAĻA. Atbilstošo aktīvu izmantošanas noteikumi IX SADAĻA. Atbilstošo aktīvu pārrobežu izmantošana PIEKTĀ DAĻA. SANKCIJAS DARĪJUMA PARTNERU PIENĀKUMU NEIZPILDES GADĪJUMĀ SESTĀ DAĻA. IZVĒLES PASĀKUMI SEPTĪTĀ DAĻA. EUROSISTĒMAS MONETĀRĀS POLITIKAS OPERĀCIJU PAPILDU MINIMĀLĀS KOPĪGĀS IEZĪMES 1. nodaļa. Visu Eurosistēmas monetārās politikas operāciju nosacījumu papildu minimālās kopīgās iezīmes 2. nodaļa. Atpirkšanas un nodrošinātu aizdevumu līgumu papildu minimālās kopīgās iezīmes 3. nodaļa. Atpirkšanas līgumu papildu minimālās kopīgās iezīmes 4. nodaļa. Papildu minimālās kopīgās iezīmes, kas piemīt tikai nodrošinātu aizdevumu nosacījumiem 5. nodaļa. Papildu minimālās kopīgās iezīmes, kas piemīt valūtas mijmaiņas darījumiem monetārās politikas mērķiem SEPTĪTĀ A DAĻA. ĪPAŠI NOTEIKUMI VAIRĀKAS DARBADIENAS ILGSTOŠU TARGET2 TRAUCĒJUMU GADĪJUMIEM ASTOTĀ DAĻA. NOBEIGUMA NOTEIKUMI I PIELIKUMS. Obligātās rezerves II PIELIKUMS. Izsoles operāciju izziņošana III PIELIKUMS. Izsoļu piešķīrums un izsoļu procedūras IV PIELIKUMS. Izsoles rezultātu paziņošana V PIELIKUMS. Kritēriji, ko piemēro darījuma partneru atlasei ārvalstu valūtas intervences operācijām VI PIELIKUMS. Atbilstošo aktīvu pārrobežu izmantošana VIa PIELIKUMS. Atbilstības kritēriji vērtspapīru norēķinu sistēmu un vērtspapīru norēķinu sistēmu saikņu izmantošanai Eurosistēmas kredītoperācijās VII PIELIKUMS. Saskaņā ar piekto daļu piemērojamo sankciju un saskaņā ar septīto daļu piemērojamās soda naudas aprēķināšana VIII PIELIKUMS. Kredītu līmeņa datu pārskatu sniegšanas prasības ar aktīviem nodrošinātiem vērtspapīriem un prasības kredītu līmeņa datu repozitorijiem IX PIELIKUMS. Eurosistēmas kredītnovērtējumu sistēmas darbības monitoringa process IXa PIELIKUMS. Obligātā tvēruma prasības ārējām kredītnovērtējuma iestādēm Eurosistēmas kredītnovērtējuma sistēmā IXb PIELIKUMS. Eurosistēmas kredītnovērtējuma sistēmas obligātās prasības nodrošināto obligāciju programmu jaunu emisiju un pārraudzības pārskatiem IXc PIELIKUMS. Kritēriji atzīšanai ecaf ietvaros un pieteikšanās process XI PIELIKUMS. Vērtspapīru veidi XII PIELIKUMS. Eurosistēmas monetārās politikas operāciju un procedūru piemēri XIIa PIELIKUMS. XIII PIELIKUMS. Atbilstības tabula XIV PIELIKUMS. Atceltā pamatnostādne un tās grozījumu saraksts







PIRMĀ DAĻA

PRIEKŠMETS, PIEMĒROŠANAS JOMA UN DEFINĪCIJAS

1. pants

Priekšmets un piemērošanas joma

1. Šī pamatnostādne nosaka vienotus noteikumus Eurosistēmas vienotās monetārās politikas īstenošanai visās dalībvalstīs, kuru valūta ir euro.

2. Eurosistēma veic visus attiecīgos pasākumus Eurosistēmas monetārās politikas operāciju īstenošanai saskaņā ar principiem, instrumentiem, prasībām, kritērijiem un procedūrām, kas noteikti šajā pamatnostādnē.

3. Eurosistēmas un tās darījuma partneru juridiskās attiecības nosaka atbilstošos līgumos vai normatīvajos noteikumos, kurus piemēro attiecīgā NCB un kuros ieviestas šīs pamatnostādnes normas.

4. ECB Padome jebkurā laikā var mainīt Eurosistēmas monetārās politikas operāciju īstenošanas instrumentus, prasības, kritērijus un procedūras.

5. Eurosistēma patur tiesības darījuma partneriem pieprasīt un saņemt no tiem jebkādu informāciju, kas vajadzīga tās uzdevumu veikšanai un mērķu sasniegšanai saistībā ar monetārās politikas operācijām. Šīs tiesības neierobežo nekādas citas spēkā esošās un īpaši noteiktās Eurosistēmas tiesības pieprasīt informāciju, kas attiecas uz monetārās politikas operācijām.

2. pants

Definīcijas

Šajā pamatnostādnē piemēro šādas definīcijas:

1) “faktiskais dienu skaits/360 dienu aprēķina princips” ir Eurosistēmas monetārās politikas operācijās piemērotais princips, saskaņā ar kuru nosaka faktisko kalendāro dienu skaitu, ko iekļauj procentu aprēķināšanā, pieņemot, ka gadā ir 360 dienu;

▼M7

2) “aģentūra” ir institūcija, kas reģistrēta dalībvalstī, kuras valūta ir euro, un kas vai nu veic noteiktas darbības sabiedrības labā valsts vai reģionālā līmenī, vai arī nodrošina finansējumu tām, un ko kā aģentūru klasificē Eurosistēma. To institūciju sarakstu, kuras klasificētas kā aģentūras, publicē ECB interneta vietnē, un tajā norāda, vai attiecībā uz katru institūciju ir ievēroti XII.a pielikumā noteiktie kvantitatīvie kritēriji novērtējuma diskontiem;

▼B

3) “ar aktīviem nodrošināti vērtspapīri” (ABS) ir parāda instrumenti, kas nodrošināti ar stingri nodalītu tādu finanšu aktīvu (fiksētu vai automātiski atjaunojamu) pūlu, kurus var pārvērst skaidrā naudā noteiktā laika periodā. Turklāt var pastāvēt tiesības vai citi aktīvi, kas nodrošina ieņēmumu apkalpošanu vai savlaicīgu sadali vērtspapīra turētājiem. Ar aktīviem nodrošinātus vērtspapīrus parasti emitē īpaši izveidota ieguldījumu instrumentsabiedrība, kas ieguvusi finanšu aktīvu pūlu no darījuma iniciatora vai pārdevēja. Tādējādi maksājumi par šādiem ar aktīviem nodrošinātiem vērtspapīriem galvenokārt atkarīgi no naudas plūsmām, ko rada attiecīgā pūla aktīvi un citas tiesības, kuras paredzētas, lai nodrošinātu savlaicīgus maksājumus, piemēram, likviditātes iespējas, garantijas vai citi elementi, ko parasti pazīst kā kredīta uzlabošanas iespējas;

▼M11

4) “divpusēja procedūra” ir procedūra, kurā NCB vai – vajadzības gadījumā – ECB tiešos darījumus veic tieši ar vienu vai vairākiem darījuma partneriem vai ar biržu vai tirgus aģentu starpniecību, neizmantojot izsoles procedūras;

▼B

5) “dematerializētā grāmatojuma sistēma” ir sistēma, kas ļauj veikt vērtspapīru un citu finanšu aktīvu pārvedumus, fiziski nepārvietojot dokumentus vai sertifikātus papīra dokumenta veidā (piemēram, vērtspapīru elektroniskie pārvedumi);

6) “darbadiena” ir: a) attiecībā uz pienākumu veikt maksājumu – jebkura diena, kurā TARGET2 ir atvērta, lai veiktu šādu maksājumu; vai b) attiecībā uz pienākumu piegādāt aktīvus – jebkura diena, kurā VNS, ar kuras starpniecību tiks veikta piegāde, ir atvērta darījumu veikšanai vietā, kur tiks veikta attiecīgo vērtspapīru piegāde;

▼M6

7) “centrālais vērtspapīru depozitārijs” (CVD) ir centrālais vērtspapīru depozitārijs, kas definēts Eiropas Parlamenta un Padomes Regulas (ES) Nr. 909/2014 2. panta 1. punkta 1) apakšpunktā ( 1 );

▼B

8) “nodrošināts kredīts” ir vienošanās starp NCB un darījuma partneri, saskaņā ar kuru likviditāte darījuma partnerim tiek sniegta kredīta veidā, kuru nodrošina šā darījuma partnera sniegtas realizējamas īpašumtiesības NCB, piemēram, ķīlas, cesijas vai aktīva apgrūtinājuma veidā;

9) “termiņnoguldījumu piesaiste” ir atklātā tirgus operāciju veikšanā izmantots instruments, ar kura palīdzību Eurosistēma piedāvā darījuma partneriem izvietot termiņnoguldījumus kontos to vietējā NCB, lai samazinātu tirgus likviditāti;

▼M2

10) “kompetentā iestāde” ir nacionālajos tiesību aktos atzīta valsts iestāde vai organizācija, kuru nacionālie tiesību akti pilnvaro uzraudzīt iestādes attiecīgās dalībvalsts uzraudzības sistēmas ietvaros, tostarp ECB, ņemot vērā pienākumus, kas tai uzticēti ar Padomes Regulu (ES) Nr. 1024/2013 ( 2 );

▼B

11) “darījuma partneris” ir iestāde, kura atbilst trešajā daļā noteiktajiem atbilstības kritērijiem piekļuvei Eurosistēmas monetārās politikas operācijām;

▼M4

12) “nodrošinātā obligācija” ir parāda instruments, kurš ļauj: a) tieši vai netieši vērsties pret kredītiestādi; un b) vērsties pret pamatā esošo aktīvu dinamisko nodrošinājuma pūlu, un attiecībā uz kuru nav nekāda riska sadalījuma;

▼B

13) “kredītprasība” ir naudas atmaksas prasība, kas ir debitora parādsaistība pret darījuma partneri. Kredītprasības ietver arī Schuldscheindarlehen un Nīderlandē reģistrētās privātā sektora prasības, kuras sedz valdības garantija, pret valsti vai citiem atbilstošiem debitoriem, piemēram, mājokļu asociācijām;

14) “kredītiestāde” ir kredītiestāde Eiropas Parlamenta un Padomes Direktīvas 2013/36/ES ( 3 ) 2. panta 5. punkta un Eiropas Parlamenta un Padomes Regulas (ES) Nr. 575/2013 ( 4 ) 4. panta 1. punkta 1. apakšpunkta izpratnē, kura ir kompetentās iestādes uzraudzībā vai kura ir valsts īpašumā esoša kredītiestāde Līguma 123. panta 2. punkta izpratnē, uz kuru attiecas uzraudzība, kas salīdzināma ar kompetentās iestādes veikto uzraudzību;

15) “kredītreitings” ir kredītreitings Eiropas Parlamenta un Padomes Regulas (EK) Nr. 1060/2009 ( 5 ) 3. panta 1. punkta a) apakšpunkta izpratnē;

▼M3

16) “pārrobežu izmantošana” notiek, darījuma partnerim savā vietējā NCB kā nodrošinājumu iesniedzot: a) tirgojamus aktīvus, kas tiek turēti citā dalībvalstī, kuras valūta ir euro; b) tirgojamus aktīvus, kas emitēti citā dalībvalstī un kas tiek turēti vietējās NCB dalībvalstī; c) kredītprasības, ja kredītprasības līgumu regulē citas dalībvalsts, kuras valūta ir euro un kura nav vietējās NCB dalībvalsts, tiesību akti; d) neliela apjoma ar hipotēku nodrošinātus parāda instrumentus (retail mortgage-backed debt instruments; RMBD) saskaņā ar piemērojamām CCBM procedūrām; e) netirgojamus parāda instrumentus, kurus nodrošina atbilstošas kredītprasības (debt instruments backed by eligible credit claims; DECC) un kuri emitēti un tiek turēti dalībvalstī, kuras valūta ir euro un kura nav vietējā NCB;

▼B

17) “valūtas riska ierobežošanas darījums” ir vienošanās starp vērtspapīru emitentu un riska ierobežošanas darījuma partneri, paredzot samazināt daļu no valūtas riska (kas rodas, saņemot naudas plūsmas valūtā, kura nav euro), veicot naudas plūsmu mijmaiņu pret maksājumiem euro, kurus, t. sk. visas riska ierobežošanas darījuma partnera izsniegtās maksājumu garantijas, veiks riska ierobežošanas darījuma partneris;

18) “vērtspapīru kontu turētājs” ir iestāde, kas apņemas glabāt un administrēt vērtspapīrus un citus finanšu aktīvus citu vārdā;

19) “tirgus vērtība saistību nepildīšanas gadījumā”, kas attiecas uz jebkuriem aktīviem jebkurā datumā, ir: a) minēto aktīvu tirgus vērtība saistību nepildīšanas brīdī, ko aprēķina saskaņā ar visreprezentatīvāko cenu darbadienā pirms novērtēšanas dienas; b) ja konkrētajam aktīvam darbadienā pirms novērtējuma datuma nav noteikta reprezentatīva cena, izmanto pēdējo tirdzniecības cenu. Ja tirdzniecības cena nav pieejama, NCB, kura veic operāciju, nosaka cenu, ņemot vērā pēdējo atsauces tirgū noteikto aktīva cenu; c) tādu aktīvu gadījumā, kuriem nav tirgus vērtības, vērtība, ko iegūst, piemērojot jebkuru citu pienācīgu novērtēšanas metodi; d) ja NCB pārdevusi šos aktīvus vai līdzvērtīgus aktīvus par tirgus cenu pirms novērtēšanas brīža saistību nepildīšanas gadījumā, pārdošanas neto ieņēmumi pēc tam, kad atskaitīti visi izdevumi, maksas un izmaksas, kas radušās saistībā ar pārdošanu, NCB veicot šādus aprēķinus un nosakot summas;

20) “piegāde pret samaksu” vai “piegādes pret samaksu sistēma” ir vērtību apmaiņas norēķinu sistēmas mehānisms, kas nodrošina, ka aktīvu galīgo pārvedumu, t. i., aktīvu piegādi, veic tikai tad, kad veikts citu aktīvu, t. i., maksājuma, attiecīgais galīgais pārvedums;

21) “noguldījumu iespēja” ir Eurosistēmas sniegta pastāvīgā iespēja, kuru darījuma partneri var izmantot, lai ar NCB palīdzību Eurosistēmā veiktu noguldījumus uz nakti ar iepriekš noteiktu procentu likmi;

22) “noguldījumu iespējas procentu likme” ir procentu likme, ko piemēro noguldījumu iespējai;

▼M6

22.a) “tieša saikne” ir tāda vienošanās starp divām VNS, kuru operatori ir CVD, saskaņā ar kuru viens CVD, atverot vērtspapīru kontu, kļūst par tiešu tādas VNS dalībnieku, kuras operators ir otrs CVD, lai varētu veikt vērtspapīru pārvedumus dematerializētā veidā;

▼M2

23) “iekšzemes izmantošana” notiek, dalībvalstī, kuras valūta ir euro, reģistrētam darījuma partnerim kā nodrošinājumu iesniedzot: a) tirgojamus aktīvus, kas emitēti un tiek turēti dalībvalstī, kura ir tā vietējās NCB dalībvalsts; b) kredītprasības, ja kredītprasības līgumu regulē tā vietējās NCB dalībvalsts tiesību akti, c) RMBD, kurus emitējušas iestādes, kas reģistrētas vietējās NCB dalībvalstī; d) ar atbilstošām kredītprasībām nodrošinātus netirgojamus parāda instrumentus, kas ir emitēti un tiek turēti dalībvalstī, kura ir tā vietējās NCB dalībvalsts;

▼B

24) “iezīmēšanas sistēma” ir sistēma NCB nodrošinājuma pārvaldīšanai, ar kuras palīdzību likviditāte tiek sniegta pret noteiktiem, identificējamiem aktīviem, kas iezīmēti kā nodrošinājums noteiktām Eurosistēmas kredītoperācijām. Vietējā NCB var atļaut šo aktīvu aizstāšanu ar citiem noteiktiem atbilstošajiem aktīviem, ja tie iezīmēti kā nodrošinājums un ir pietiekami konkrētajai operācijai;

▼M11

24-a) “ECONS kredīts” ir kredīts, kas piešķirts, izmantojot ārkārtas apstrādi, kā noteikts Pamatnostādnes ECB/2012/27 II pielikuma IV papildinājuma 6. punktā;

▼M9

24.a) “nodrošinātā obligācija, kurai piemēro EEZ normatīvos noteikumus” ir nodrošinātā obligācija, kura emitēta saskaņā ar Direktīvas 2009/65/EK 52. panta 4. punkta prasībām ( 6 );

▼B

25) “atbilstošie aktīvi” ir aktīvi, kas atbilst ceturtajā daļā noteiktajiem kritērijiem un attiecīgi ir atbilstošs nodrošinājums Eurosistēmas kredītoperācijās;

▼M6

25.a) “atbilstoša saikne” ir tieša vai relejveida saikne, kuru Eurosistēma novērtējusi kā tādu, kas atbilst VI.a pielikumā noteiktajiem atbilstības kritērijiem izmantošanai Eurosistēmas kredītoperācijās, un kura ECB interneta vietnē publicēta Eurosistēmas atbilstošo saikņu sarakstā. Atbilstošu relejveida saikni veido tās pamatā esošas atbilstošas tiešās saiknes;

25.b) “atbilstoša VNS” ir VNS, kuras operators ir CVD un kuru Eurosistēma novērtējusi kā tādu, kas atbilst VIa pielikumā noteiktajiem atbilstības kritērijiem izmantošanai Eurosistēmas kredītoperācijās, un kura ECB interneta vietnē publicēta Eurosistēmas atbilstošo VNS sarakstā;

▼B

26) “dienas beigas” ir darbadienas laiks pēc TARGET2 slēgšanas, kurā pabeidz attiecīgajā dienā TARGET2 veikto maksājumu apstrādi;

▼M7

26.a) “EVTI pārskatu sniegšanas sākuma datums” ir pirmā diena, kurā a) vērtspapīrošanas repozitorijs reģistrēts Eiropas Vērtspapīru un tirgu iestādē (EVTI) un tādēļ kļūst par EVTI vērtspapīrošanas repozitoriju, kā arī b) Komisija saskaņā ar Eiropas Parlamenta un Padomes Regulas (ES) 2017/2402 ( 7 ) 7. panta 4. punktu pieņēmusi attiecīgos īstenošanas tehniskos standartus standartizētu veidņu formātā, un tie ir stājušies spēkā;

26.b) “EVTI vērtspapīrošanas repozitorijs” ir vērtspapīrošanas repozitorijs Regulas (ES) 2017/2402 2. panta 23) punkta nozīmē, kurš reģistrēts EVTI saskaņā ar minētās regulas 10. pantu;

▼B

27) “eurozonas inflācijas indekss” ir Eurostat vai dalībvalsts, kuras valūta ir euro, nacionālās statistikas iestādes sagatavots indekss (piemēram, Saskaņotais patēriņa cenu indekss; SPCI);

28) “Eiropas Ekonomikas zona” (EEZ) ir visas dalībvalstis neatkarīgi no tā, vai tās formāli pievienojušās EEZ, kā arī Islande, Lihtenšteina un Norvēģija;

29) “Eurosistēma” ir ECB un NCB;

30) “Eurosistēmas darbadiena” ir jebkura diena, kurā ECB un vismaz viena NCB ir atvērta, lai veiktu Eurosistēmas monetārās politikas operācijas;

▼M11

31) “Eurosistēmas kredītoperācijas” ir: a) likviditāti palielinošie reversie darījumi, t. i., likviditāti palielinošās Eurosistēmas monetārās politikas operācijas, izņemot valūtas mijmaiņas darījumus monetārās politikas mērķiem un tiešo pirkšanu; b) dienas kredīts un c) ECONS kredīts;

▼M7

31.a) “Eurosistēmas apstiprināts repozitorijs” ir institūcija, kuru apstiprinājusi Eurosistēma saskaņā ar VIII pielikumu un kura turpina atbilst minētajā pielikumā noteiktajām prasībām apstiprināšanai;

▼B

32) “Eurosistēmas monetārās politikas operācijas” ir atklātā tirgus operācijas un pastāvīgās iespējas;

▼M6 —————

▼B

34) “galīgais pārvedums” ir neatsaucams beznosacījumu pārvedums, ar kuru tiek izpildīts pienākums veikt minēto pārvedumu;

▼M6

35) “finanšu sabiedrība” ir finanšu sabiedrība, kas definēta Eiropas Parlamenta un Padomes Regulas (ES) Nr. 549/2013 ( 8 ) A pielikumā;

▼B

36) “precizējošā operācija” ir tādu atklātā tirgus operāciju kategorija, ko Eurosistēma veic, lai novērstu likviditātes svārstības tirgū;

37) “fiksētas procentu likmes kuponi” ir parāda instrumenti ar iepriekš noteiktu regulāru procentu maksājumu;

38) “fiksētas procentu likmes izsoles procedūra” ir izsoles procedūra, kurā ECB nosaka procentu likmi, cenu, mijmaiņas darījuma punktu vai starpību pirms izsoles procedūras un kurā iesaistītie darījuma partneri iesniedz pieteikumus par darījuma summu, kuru tie vēlas veikt ar šādu fiksētu procentu likmi, cenu, mijmaiņas darījuma punktu vai starpību;

39) “mainīgas procentu likmes kupons” ir kupons, kas saistīts ar atsauces procentu likmi, ja kuponam atbilstošais procentu likmes mainīšanas periods nav ilgāks par vienu gadu;

40) “valūtas mijmaiņas darījums monetārās politikas mērķiem” ir atklātā tirgus operāciju veikšanā izmantots instruments, ar kura palīdzību Eurosistēma pērk vai pārdod euro par ārvalstu valūtu tagadnes darījumā un vienlaikus pārdod vai pērk tos atpakaļ nākotnes darījumā noteiktā atpirkšanas datumā;

41) “vietējā NCB” ir tādas dalībvalsts NCB, kuras valūta ir euro un kurā darījuma partneris reģistrēts;

▼M11

42) “Eurosistēmas regulāro izsoles operāciju indikatīvais grafiks” ir Eurosistēmas izstrādāts grafiks, kurā norādīts rezervju prasību izpildes perioda laiks, kā arī galveno refinansēšanas operāciju un regulāro ilgāka termiņa refinansēšanas operāciju izziņošana, piešķīrums un termiņš;

▼M2

42.a) “mantiska rekapitalizācija ar valsts parāda instrumentiem” ir kredītiestādes parakstītā kapitāla jebkāda veida palielinājums, ja viss vai daļa no ieguldījuma tiek veikta, tieši izvietojot kredītiestādē valsts vai valsts sektora parāda instrumentus, ko ir emitējusi valsts vai valsts sektora iestāde, kas iegulda jaunu kapitālu kredītiestādē;

▼B

43) “starptautiskais centrālais vērtspapīru depozitārijs” (SCVD) ir CVD, kurš veic norēķinus par starptautiski tirgotiem dažādu nacionālo tirgu vērtspapīriem parasti no dažādu valūtu zonām;

44) “starptautiska organizācija” ir Regulas (ES) Nr. 575/2013 118. pantā minēta institūcija, darījumiem ar šādu institūciju nosakot 0 % riska pakāpi;

45) “starptautiskais vērtspapīru identifikācijas numurs” (ISIN) ir starptautisks identifikācijas kods, ko piešķir finanšu tirgos emitētiem vērtspapīriem;

▼M6

46) “dienas kredīts” ir dienas kredīts, kas definēts Pamatnostādnes ECB/2012/27 ( 9 ) 2. panta 26) punktā;

▼M4

46.a) “ieguldījumu brokeru sabiedrība” ir ieguldījumu brokeru sabiedrība Regulas (ES) Nr. 575/2013 4. panta 1. punkta 2. apakšpunkta izpratnē;

▼M6

46.b) “ieguldījumu fonds” ir naudas tirgus fonds (NTF) vai ieguldījumu fonds, kas nav NTF, kas definēts Eiropas Parlamenta un Padomes Regulas (ES) Nr. 549/2013* A pielikumā;

▼B

47) “ECB parāda sertifikātu emisija” ir monetārās politikas instruments, kuru izmanto atklātā tirgus operāciju veikšanā un ar kura palīdzību ECB emitē parāda vērtspapīrus, kas veido ECB parādsaistības pret sertifikāta turētājiem;

▼M9

48) “liela apjoma nodrošinātā obligācija” ir nodrošinātā obligācija, kurai piemēro EEZ normatīvos noteikumus, kuras emisijas apjoms ir vismaz 1 mljrd. euro un kurai vismaz trīs tirgus veidotāji nosaka regulāras pirkšanas un pārdošanas cenas;

▼M3

49) “līzinga saistības” ir plānotie un līgumā noteiktie līzinga ņēmēja maksājumi līzinga devējam saskaņā ar līzinga līguma noteikumiem. Atlikusī vērtība nav līzinga saistības. Personiskā pirkuma (Personal Contract Purchase; PCP) līgumi, t. i., līgumi, saskaņā ar kuriem parādnieks var izvēlēties: a) veikt galīgo maksājumu, lai iegūtu īpašuma tiesības uz precēm; vai b) atdot preces līguma darbības beigās, tiek pielīdzināti līzinga līgumiem;

▼M9

49.a) “nodrošinātā obligācija, kurai piemēro normatīvos noteikumus” ir nodrošinātā obligācija, kas ir vai nu nodrošinātā obligācija, kurai piemēro EEZ normatīvos noteikumus, vai arī nodrošinātā obligācija, kurai piemēro ārpus EEZ esošās G10 valsts normatīvos noteikumus;

▼B

50) “likviditātes atbalsts” ir jebkurš strukturāls, faktisks vai potenciāls mehānisms, kas izstrādāts vai tiek uzskatīts par piemērotu, lai segtu naudas plūsmas pagaidu deficītu, kas var rasties ABS darījuma laikā;

▼M7

50.a) “kredītu līmeņa datu repozitorijs” ir EVTI vērtspapīrošanas repozitorijs vai Eurosistēmas apstiprināts repozitorijs;

▼B

51) “ilgāka termiņa refinansēšanas operācijas” (ITRO) ir tādu atklātā tirgus operāciju kategorija, ko Eurosistēma veic reverso darījumu veidā, kuru mērķis ir nodrošināt likviditāti un kuru termiņš ir ilgāks par finanšu sektora galveno refinansēšanas operāciju termiņu;

52) “galvenās refinansēšanas operācijas” (GRO) ir tādu regulāru atklātā tirgus operāciju kategorija, ko Eurosistēma veic reverso darījumu veidā;

▼M11

53) “izpildes periods” ir izpildes periods Eiropas Centrālās bankas Regulas (ES) 2021/378 (ECB/2021/1) izpratnē ( 10 );

▼B

54) “papildu nodrošinājuma pieprasījums” ir procedūra, kas saistīta ar starpības līdz tirgus vērtībai segšanu vai atmaksu, kas nozīmē, ka, ja, veicot regulāru pārvērtēšanu, tiek konstatēts, ka to darījuma partnera aktīvu vērtība, kuri mobilizēti kā nodrošinājums, noslīdējusi zem noteikta līmeņa, Eurosistēma prasa darījuma partnerim nodrošināt papildu atbilstošos aktīvus vai naudas līdzekļus. Pūla sistēmās papildu nodrošinājuma pieprasījumu veic tikai nepietiekama nodrošinājuma gadījumā, bet iezīmēšanas sistēmu gadījumā veic simetriskus papildu nodrošinājuma pieprasījumus, katru metodi piemērojot saskaņā ar vietējās NCB nacionālo dokumentāciju;

55) “robežlikme” ir likviditāti palielinošo mainīgas procentu likmes izsoles procedūru zemākā procentu likme, ar kuru pieteikumi tiek apmierināti, vai likviditāti samazinošo mainīgas procentu likmes izsoles procedūru augstākā procentu likme, ar kuru pieteikumi tiek apmierināti;

56) “aizdevumu iespēja uz nakti” ir Eurosistēmas piedāvāta pastāvīgā iespēja, ko darījuma partneri var izmantot, lai saņemtu no Eurosistēmas kredītu uz nakti ar iepriekš noteiktu procentu likmi, ņemot vērā prasību kā nodrošinājumu iesniegt atbilstošos aktīvus pietiekamā apjomā;

57) “aizdevumu iespējas uz nakti procentu likme” ir procentu likme, ko piemēro aizdevumu iespējai uz nakti;

58) “mijmaiņas darījuma robežpunkta kotācija” ir mijmaiņas darījuma punkta kotācija, ar kuru tiek sasniegts kopējais izsolē piedāvātais apjoms;

59) “tirgojami aktīvi” ir parāda instrumenti, kurus atļauts pārdot tirgū un kuri atbilst ceturtajā daļā noteiktajiem atbilstības kritērijiem;

60) “termiņa beigu datums” ir datums, kurā beidzas Eurosistēmas monetārās politikas operācijas termiņš. Atpirkšanas līguma vai mijmaiņas darījuma gadījumā termiņa beigu datums atbilst atpirkšanas datumam;

61) “dalībvalsts” ir Savienības dalībvalsts;

62) “multi cédulas” ir parāda instrumenti, kurus emitējis noteikts Spānijas ĪNS (Fondo de Titulización de Activos; FTA), ļaujot pūlā apvienot noteiktu skaitu neliela apjoma atsevišķu cédulas (Spānijas nodrošināto obligāciju), kurām ir dažādi iniciatori;

63) “daudzpusējā attīstības banka” ir Regulas (ES) Nr. 575/2013 117. panta 2. punktā minētā institūcija, darījumiem ar šādu institūciju nosakot 0 % riska pakāpi;

64) “vairāku procentu likmju izsole” (amerikāņu izsole) ir izsole, kurā piešķīruma procentu likme vai cena, vai mijmaiņas darījuma punkts ir vienāds ar to procentu likmi vai cenu, vai mijmaiņas darījuma punktu, kuru piedāvā katrā atsevišķā pieteikumā;

65) “daudzpakāpju kupons” ir kupona struktūra, kuras mainīgā daļa (x) palielinās vairāk nekā vienu reizi aktīva termiņa laikā noteiktos datumos, saskaņā ar iepriekš noteiktu grafiku, parasti pieprasījuma datumā vai kupona izmaksas datumā;

66) “nacionālā centrālā banka” (NCB) ir nacionālā centrālā banka dalībvalstī, kuras valūta ir euro;

67) “NCB darbadiena” ir jebkura diena, kurā NCB ir atvērta Eurosistēmas monetārās politikas operāciju veikšanai, t. sk. dienas, kurās šādu NCB filiāles var būt slēgtas vietējo vai reģionālo svētku dienu dēļ;

▼M11

68) “ārpus EEZ esošās G10 valstis” ir valstis, kuras piedalās Desmit valstu grupā (G10) un kuras nav EEZ valstis, t. i., Amerikas Savienotās Valstis, Apvienotā Karaliste, Kanāda, Japāna un Šveice;

▼M9

68.a) “nodrošinātā obligācija, kurai piemēro ārpus EEZ esošās G10 valsts normatīvos noteikumus” ir nodrošinātā obligācija, kura emitēta saskaņā ar ārpus EEZ esošās G10 valsts nacionālo tiesību aktu prasībām nodrošināto obligāciju jomā;

▼B

69) “nefinanšu sabiedrība” ir nefinanšu sabiedrība Regulas (ES) Nr. 549/2013 izpratnē;

▼M2

70) “netirgojams aktīvs” ir jebkurš no šiem aktīviem: termiņnoguldījumi, kredītprasības, RMBD un ar atbilstošām kredītprasībām nodrošināti netirgojami parāda instrumenti;

▼M2

70.a) “ar atbilstošām kredītprasībām nodrošināti netirgojami parāda instrumenti” (non-marketable debt instruments backed by eligible credit claims; “DECC”) ir parāda instrumenti: a) kas ir tieši vai netieši nodrošināti ar kredītprasībām, kuras atbilst visiem Eurosistēmas kredītprasību atbilstības kritērijiem saskaņā ar ceturtās daļas III sadaļas 1. nodaļas 1. iedaļu, ņemot vērā 107.f panta noteikumus; b) kas ļauj: i) vērsties pret kredītiestādi, kura ir pamatā esošo kredītprasību iniciators; un ii) vērsties pret a) apakšpunktā minēto pamatā esošo kredītprasību dinamisko nodrošinājuma pūlu; c) attiecībā uz kuriem nav dažādu laidienu riska;

▼M9 —————

▼B

72) “tiešais darījums” ir atklātā tirgus operāciju veikšanā izmantots instruments, ar kura palīdzību Eurosistēma pērk vai pārdod atbilstošos tirgojamos aktīvus tieši tirgū (tagadnes vai nākotnes darījumos), īpašumtiesībām no pārdevēja pilnībā pārejot pie pircēja bez saistītas reversas īpašumtiesību pārejas;

73) “pūla sistēma” ir NCB nodrošinājuma pārvaldības sistēma, ar kuras palīdzību darījuma partneris šajā NCB tur pūla kontu, kurā nogulda aktīvus, kas nodrošina šā darījuma partnera attiecīgās Eurosistēmas kredītoperācijas, aktīvus grāmatojot tā, ka atsevišķi atbilstošie aktīvi nav saistīti ar konkrētu Eurosistēmas kredītoperāciju un darījuma partneris atbilstošos aktīvus var aizstāt nepārtraukti;

▼M4

74) “publisks kredītreitings” ir kredītreitings: a) ko piešķīrusi vai apstiprinājusi Savienībā reģistrēta kredītreitingu aģentūra, kuru Eurosistēma atzinusi par ārējo kredītnovērtējuma iestādi un b) kas atklāts publiski vai izplatīts abonentiem;

▼B

75) “valsts sektora iestāde” ir iestāde, kuru nacionālā statistikas iestāde klasificē kā valsts sektoram piederošu saskaņā ar Regulu (ES) Nr. 549/2013;

76) “ātrā izsole” ir izsoles procedūra, kuru parasti veic 105 minūšu laikā no izsoles izziņošanas līdz piešķīruma rezultātu apstiprināšanai un kurā var ļaut piedalīties ierobežotam skaitam darījuma partneru, kā sīkāk noteikts otrajā daļā;

▼M6

76.a) “relejveida saikne” ir saikne, kas izveidota starp VNS, kuru operatori ir divi dažādi CVD un kuras veic vērtspapīru darījumus vai pārvedumus, izmantojot trešo VNS, kuras operators ir CVD, kas darbojas kā starpnieks, vai, ja VNS operatori ir CVD, kuri piedalās TARGET2 vērtspapīriem, izmantojot vairākas VNS, kuru operatori ir CVD, kas darbojas kā starpnieki;

▼B

77) “atpirkšanas līgums” ir vienošanās, saskaņā ar kuru atbilstošais aktīvs tiek pārdots pircējam, pārdevējam nepaturot īpašumtiesības, taču pārdevējs vienlaikus iegūst tiesības un pienākumu atpirkt līdzvērtīgu aktīvu par konkrētu cenu kādā nākotnes datumā vai pēc pieprasījuma;

78) “atpirkšanas datums” ir datums, kurā pircējam ir pienākums atpārdot pārdevējam līdzvērtīgus aktīvus saskaņā ar atpirkšanas līgumu;

79) “atpirkšanas cena” ir cena, par kuru pircējam saskaņā ar atpirkšanas līgumu jāatpārdod līdzvērtīgi aktīvi pārdevējam. Atpirkšanas cena ir vienāda ar pirkšanas cenas un uzcenojuma summu, kur uzcenojums atbilst procentiem, kas maksājami par piesaistītajiem līdzekļiem operācijas darbības periodā;

80) “reversais darījums” ir instruments, ko izmanto atklātā tirgus operāciju veikšanā un nodrošinot piekļuvi aizdevumu iespējai uz nakti, ar kura palīdzību NCB pērk vai pārdod atbilstošos aktīvus saskaņā ar atpirkšanas līgumu vai veic kredītoperācijas nodrošinātu aizdevumu veidā;

81) “vērtspapīru konts” ir vērtspapīru konts, kuru pārvalda SCVD, CVD vai NCB un kurā kredītiestādes var noguldīt Eurosistēmas kredītoperācijām atbilstošus vērtspapīrus;

▼M6

82) “vērtspapīru norēķinu sistēma” (VNS) ir vērtspapīru norēķinu sistēma, kas definēta Regulas (ES) Nr. 909/2014 2. panta 1. punkta 10) apakšpunktā un kas ļauj veikt vērtspapīru beznaudas pārvedumus (FOP) vai piegādi pret samaksu (DVP);

▼B

83) “norēķina datums” ir datums, kurā tiek veikts norēķins par darījumu;

84) “vienas procentu likmes izsole (holandiešu izsole)” ir izsole, kurā piešķīruma procentu likme vai cena, vai mijmaiņas darījuma punkts, ko piemēro visiem apmierinātajiem pieteikumiem, ir vienāda ar robežlikmi vai cenu, vai mijmaiņas darījuma punktu;

85) “īpašam nolūkam dibināta sabiedrība” (ĪNS) ir īpašam nolūkam dibināta sabiedrība, kas veic vērtspapīrošanu, Regulas (ES) Nr. 575/2013 4. panta 1. punkta 66. apakšpunkta izpratnē;

86) “standartizsole” ir izsoles procedūra, kuru parasti veic 24 stundu laikā no izsoles izziņošanas līdz piešķīruma rezultātu apstiprināšanai;

87) “strukturālās operācijas” ir tādu atklātā tirgus operāciju kategorija, kuras Eurosistēma veic, lai koriģētu Eurosistēmas strukturālo likviditātes pozīciju pret finanšu sektoru vai sasniegtu citus monetārās politikas mērķus, kā sīkāk noteikts otrajā daļā;

▼M9 —————

▼M11

88-a) “ilgtspējai piesaistītu obligāciju emitenta grupa” ir uzņēmumu grupa, kas darbojas kā viena ekonomiska struktūra un konsolidēto pārskatu sniegšanas nolūkā ir pārskatu sniedzēja iestāde un kas ietver mātesuzņēmumu un visus tā tiešos un netiešos meitasuzņēmumus;

▼M11

88.a) “ilgtspējas snieguma mērķis” (SPT) ir mērķis, kurš noteikts publiski pieejamā emisijas dokumentā un ar kuru mēra kvantitatīvus uzlabojumus emitenta vai viena vai vairāku uzņēmumu, kas pieder pie vienas ilgtspējai piesaistītu obligāciju emitenta grupas, ilgtspējas profilā iepriekš noteiktā laikposmā, atsaucoties uz vienu vai vairākiem vides mērķiem, kas noteikti Eiropas Parlamenta un Padomes Regulā (ES) 2020/852 ( 11 ), un/vai uz vienu vai vairākiem ilgtspējīgas attīstības mērķiem, ko noteikusi Apvienoto Nāciju Organizācija saistībā ar klimata pārmaiņām vai vides degradāciju ( 12 );

▼B

89) “mijmaiņas darījuma punkts” ir starpība starp tagadnes darījuma kursu un nākotnes darījuma kursu valūtas mijmaiņas darījumā, kas noteikti saskaņā ar vispārējiem tirgus principiem;

90) “papildu emisija” ir emisija, kas veido vienu sēriju kopā ar agrāku emisiju;

91) “TARGET2” ir reālā laika bruto norēķinu sistēma euro, kas nodrošina maksājumu norēķinus euro, izmantojot centrālās bankas naudas līdzekļus, un kas darbojas saskaņā ar Pamatnostādnē ECB/2012/27 noteikto;

92) “izsoles procedūra” ir procedūra, ar kuras palīdzību Eurosistēma palielina vai samazina tirgus likviditāti un kurā NCB slēdz darījumus, pēc publiska paziņojuma pieņemot darījuma partneru iesniegtus pieteikumus;

93) “darījuma datums” (T) ir datums, kurā tiek veikts darījums, t. i., tiek slēgts līgums par finanšu darījumu starp diviem darījuma partneriem. Darījuma datums var sakrist ar darījuma norēķina datumu (norēķins tajā pašā dienā) vai būt noteiktu darbadienu skaitu pirms tā (norēķina datumu nosaka, T pieskaitot laiku līdz norēķina veikšanai);

▼M9 —————

▼M6

95) “trīspusējs aģents” (TA) ir CVD, kas ir atbilstošas VNS operators un kas noslēdzis līgumu ar NCB, saskaņā ar kuru šādam CVD jāsniedz noteikti nodrošinājuma pārvaldīšanas pakalpojumi kā šīs NCB aģentam;

▼B

96) “Savienība” ir Eiropas Savienība;

97) “novērtējuma diskonts” ir procentuāls samazinājums, ko piemēro tāda aktīva tirgus vērtībai, kurš kā nodrošinājums mobilizēts Eurosistēmas kredītoperācijās;

98) “novērtējuma pazeminājums” ir Eurosistēmas kredītoperācijās noteikts nodrošinājumam mobilizēta aktīva tirgus vērtības procentuāls samazinājums pirms novērtējuma diskonta piemērošanas;

99) “mainīgas procentu likmes izsoles procedūra” ir izsoles procedūra, ar kuras palīdzību iesaistītie darījuma partneri iesniedz pieteikumus gan par summu, par kuru tie vēlas veikt darījumu, gan procentu likmi, mijmaiņas darījuma punktu vai cenu, par kuru tie vēlas veikt darījumu ar Eurosistēmu, sacenšoties cits ar citu, un kurā vispirms tiek apmierināti viskonkurētspējīgākie pieteikumi, kamēr nav izmantota kopējā piedāvātā summa;

▼M5

99.a) “likvidēšanas mērķa iestāde” ir privātā vai publiskā sektora īpašumā esoša iestāde: a) kuras galvenais mērķis ir pakāpeniski atsavināt savus aktīvus un izbeigt savu darbību; vai b) kura ir finanšu sektora restrukturizācijas un/vai noregulējuma atbalstam izveidota aktīvu pārvaldības un atsavināšanas iestāde, tostarp aktīvu pārvaldības struktūra, kas radusies, noregulējuma darbības ietvaros piemērojot aktīvu nodalīšanas instrumentu saskaņā ar Eiropas Parlamenta un Padomes Regulas (ES) Nr. 806/2014 ( 13 ) 26. pantu vai nacionālajiem tiesību aktiem, ar kuriem īsteno Eiropas Parlamenta un Padomes Direktīvas 2014/59/ES ( 14 ) 42. pantu.

▼B

100) “nulles kupons” ir parāda instruments bez regulāra kupona maksājuma.







OTRĀ DAĻA

EUROSISTĒMAS MONETĀRĀS POLITIKAS INSTRUMENTI, OPERĀCIJAS UN PROCEDŪRAS

3. pants

Eurosistēmas monetārās politikas īstenošanas regulējums

1. Monetārās politikas īstenošanā Eurosistēma izmanto šādus instrumentus: a) atklātā tirgus operācijas; b) pastāvīgās iespējas; c) obligāto rezervju prasības.

▼M11

2. Obligāto rezervju prasības noteiktas Regulā (EK) Nr. 2531/98 un Regulā (ES) 2021/378 (ECB/2021/1). Daži obligāto rezervju prasību elementi informācijas nolūkā atspoguļoti I pielikumā.

▼B

4. pants

Eurosistēmas monetārās politikas operāciju indikatīvais apraksts

Eurosistēmas monetārās politikas operāciju raksturlielumu pārskats iekļauts 1. tabulā.

▼M6







1. tabula Eurosistēmas monetārās politikas operāciju raksturlielumu pārskats Monetārās politikas operāciju kategorijas Instrumentu veidi Termiņš Biežums Procedūra Likviditātes palielināšana Likviditātes samazināšana Atklātā tirgus operācijas Galvenās refinansēšanas operācijas Reversie darījumi — 1 nedēļa Katru nedēļu Standartizsoles procedūras Ilgāka termiņa refinansēšanas operācijas Reversie darījumi — 3 mēneši (*1) Katru mēnesi (*1) Standartizsoles procedūras Precizējošās operācijas Reversie darījumi Reversie darījumi Nestandartizēts Nestandartizēts Izsoles procedūras ►M11 ◄ Valūtas mijmaiņas darījumi Valūtas mijmaiņas darījumi — Noguldījumu ar noteiktu termiņu piesaiste Strukturālās operācijas Reversie darījumi Reversie darījumi Nestandartizēts Nestandartizēts Standartizsoles procedūras (*2) — ECB parāda sertifikātu emisija Mazāk par 12 mēnešiem Tiešā pirkšana Tiešā pārdošana — Divpusējas procedūras (*4) Izsoles procedūras (*3) Pastāvīgās iespējas Aizdevumu iespēja uz nakti Reversie darījumi — Uz nakti Piekļuve pēc darījuma partneru ieskatiem Noguldījumu iespēja — Noguldījumi Uz nakti Piekļuve pēc darījuma partneru ieskatiem ( *1 ) Saskaņā ar 7. panta 2. punkta b) apakšpunktu, 7. panta 2. punkta c) apakšpunktu, 7. panta 3. punktu un 7. panta 4. punktu. ( *2 ) Saskaņā ar 9. panta 2. punkta c) apakšpunktu, 10. panta 4. punkta c) apakšpunktu un 13. panta 5. punkta d) apakšpunktu. ( *3 ) Saskaņā ar 9. panta 2. punkta c) apakšpunktu un 14. panta 3. punkta c) apakšpunktu. ►M11 ( *4 ) Procedūras divpusējiem tiešajiem darījumiem tiek paziņotas, kad tas nepieciešams. ◄

▼B







I SADAĻA

ATKLĀTĀ TIRGUS OPERĀCIJAS







1. NODAĻA

Atklātā tirgus operāciju pārskats

5. pants

Atklātā tirgus operāciju kategoriju un instrumentu pārskats

1. Eurosistēma var veikt atklātā tirgus operācijas, lai ietekmētu procentu likmju virzību, pārvaldītu likviditāti finanšu tirgū un informētu par monetārās politikas nostāju.

2. Atkarībā no to konkrētā mērķa atklātā tirgus operācijas var apvienot šādās kategorijās: a) galvenās refinansēšanas operācijas; b) ilgāka termiņa refinansēšanas operācijas; c) precizējošās operācijas; d) strukturālās operācijas.

3. Atklātā tirgus operācijas veic, izmantojot šādus instrumentus: a) reversie darījumi; b) valūtas mijmaiņas darījumi monetārās politikas mērķiem; c) termiņnoguldījumu piesaiste; d) ECB parāda sertifikātu emisija; e) tiešie darījumi.

4. Attiecībā uz konkrētām atklātā tirgus operāciju kategorijām, kas noteiktas 2. punktā, piemēro šādus 3. punktā minētos instrumentus: a) GRO un ITRO veic, tikai izmantojot reversos darījumus; b) precizējošās operācijas var veikt, izmantojot: i) reversos darījumus; ii) valūtas mijmaiņas darījumus monetārās politikas vajadzībām; iii) termiņnoguldījumu piesaisti; c) strukturālās operācijas var veikt, izmantojot: i) reversos darījumus; ii) ECB parāda sertifikātu emisiju; iii) tiešos darījumus.

5. ECB iniciē atklātā tirgus operācijas un lemj par noteikumiem un nosacījumiem to veikšanai, kā arī izmantojamiem instrumentiem.







2. NODAĻA

Atklātā tirgus operāciju kategorijas

6. pants

Galvenās refinansēšanas operācijas

1. Eurosistēma veic GRO, izmantojot reversos darījumus.

2. Attiecībā uz to operacionālajām pazīmēm GRO: a) ir likviditāti palielinošas operācijas; b) parasti tiek veiktas katru nedēļu saskaņā ar Eurosistēmas regulāro izsoles operāciju indikatīvo grafiku; c) parasti ir ar vienas nedēļas termiņu, kā norādīts Eurosistēmas regulāro izsoles operāciju indikatīvajā grafikā, ņemot vērā 3. punktā noteikto izņēmumu; d) NCB tās veic decentralizēti; e) tiek veiktas ar standartizsoles procedūras palīdzību; ▼M6 f) uz tām attiecas trešajā daļā noteiktie atbilstības kritēriji, kas jāievēro visiem darījuma partneriem, kuri iesniedz pieteikumus šādām operācijām; ▼B g) to pamatā kā nodrošinājums ir atbilstošie aktīvi.

3. GRO termiņš var atšķirties, ņemot vērā atšķirīgas svētku dienas dalībvalstīs, kuru valūta ir euro.

4. ECB Padome regulāri lemj par GRO procentu likmēm. Pārskatītās procentu likmes stājas spēkā ar jaunā rezervju prasību izpildes perioda sākumu.

5. Neierobežojot 4. punktu, ECB Padome var grozīt GRO procentu likmi jebkurā laikā. Šāds lēmums stājas spēkā ne agrāk kā nākamajā Eurosistēmas darbadienā.

6. GRO veic ar fiksētas procentu likmes izsoļu procedūru vai mainīgas procentu likmes izsoļu procedūru palīdzību saskaņā ar Eurosistēmas lēmumu.

7. pants

Ilgāka termiņa refinansēšanas operācijas

1. Eurosistēma veic ITRO, izmantojot reversos darījumus, lai nodrošinātu darījuma partnerus ar likviditāti, kuras termiņš ir ilgāks nekā GRO termiņš.

2. Attiecībā uz to operacionālajām pazīmēm ITRO: a) ir likviditāti palielinošas reversās operācijas; b) tiek regulāri veiktas katru mēnesi saskaņā ar Eurosistēmas regulāro izsoles operāciju indikatīvo grafiku, ņemot vērā 4. punktā noteikto izņēmumu; c) to termiņš parasti ir trīs mēneši saskaņā ar Eurosistēmas regulāro izsoles operāciju indikatīvo grafiku, ņemot vērā 3. un 4. punktā noteikto izņēmumu; d) NCB tās veic decentralizēti; e) tiek veiktas ar standartizsoles procedūras palīdzību; ▼M6 f) uz tām attiecas trešajā daļā noteiktie atbilstības kritēriji, kas jāievēro visiem darījuma partneriem, kuri iesniedz pieteikumus šādām operācijām; ▼B g) to pamatā ir atbilstoši aktīvi kā nodrošinājums.

3. ITRO termiņš var atšķirties, ņemot vērā atšķirīgas svētku dienas dalībvalstīs, kuru valūta ir euro.

4. Eurosistēma neregulāri var veikt likviditāti palielinošas ITRO ar termiņu, kas nav trīs mēneši. Šādas operācijas nav noteiktas Eurosistēmas regulāro izsoles operāciju indikatīvajā grafikā.

5. Šā panta 4. punktā minētajām ITRO ar termiņu ilgāku par trim mēnešiem, kuras tiek veiktas neregulāri, var būt pirmstermiņa atmaksas klauzula. Šāda klauzula var būt gan darījuma partneru izvēles iespēja, gan obligāts pienākums, saskaņā ar kuru darījuma partneri var atmaksāt visu summu vai daļu no summas, kas tiem piešķirta attiecīgajā operācijā. Obligātās pirmstermiņa atmaksas klauzulas pamatotas uz nepārprotamiem un iepriekš noteiktiem nosacījumiem. Datumus, kuros stājas spēkā pirmstermiņa atmaksa, Eurosistēma paziņo laikā, kad tiek izziņotas operācijas. Eurosistēma var nolemt izņēmuma gadījumos apturēt pirmstermiņa atmaksu noteiktos datumos, citstarp pamatojoties uz svētku dienām dalībvalstīs, kuru valūta ir euro.

6. ITRO tiek veiktas ar mainīgas procentu likmes izsoles procedūru palīdzību, ja vien Eurosistēma nenolemj tās veikt ar fiksētas likmes izsoles procedūru. Šādā gadījumā procentu likme, ko piemēro fiksētas procentu likmes izsoles procedūrām, var tikt indeksēta ar pamatā esošu atsauces likmi (piemēram, vidējo GRO procentu likmi) attiecīgās operācijas darbības laikā ar procentu likmju starpību vai bez tās.

8. pants

Precizējošās operācijas

1. Eurosistēma var veikt precizējošās operācijas, izmantojot reversos darījumus, valūtas mijmaiņas darījumus monetārās politikas mērķiem vai termiņnoguldījumu piesaisti, īpaši, lai novērstu likviditātes svārstības tirgū.

2. Attiecībā uz to operacionālajām pazīmēm precizējošās operācijas: a) var tikt veiktas kā likviditāti palielinošās vai likviditāti samazinošās operācijas; b) var būt ar biežumu un termiņu, kas parasti nav standartizēts; ▼M11 c) parasti tiek veiktas ar ātrās izsoles procedūras palīdzību, ja vien Eurosistēma nenolemj konkrētu precizējošo operāciju veikt, izmantojot standartizsoles procedūru, ņemot vērā specifiskus monetārās politikas apsvērumus vai reaģējot uz tirgus apstākļiem; ▼B d) NCB tās veic decentralizēti, neierobežojot 45. panta 3. punktu; ▼M6 e) uz tām attiecas darījuma partneru atbilstības kritēriji, kas noteikti trešajā daļā, atkarībā no: i) konkrēta instrumenta veida precizējošo operāciju veikšanai; un ii) šim konkrētajam instrumenta veidam piemērojamās procedūras; ▼B f) veicot tās ar reverso darījumu palīdzību, to pamatā ir atbilstošie aktīvi kā nodrošinājums.

▼M2

3. ECB var veikt precizējošās operācijas jebkurā Eurosistēmas darbdienā, lai novērstu likviditātes nesabalansētību rezervju izpildes perioda laikā. Ja tirdzniecības diena, norēķina diena un atmaksas diena nav NCB darbdiena, attiecīgajai NCB nav pienākuma veikt šādas operācijas.

▼B

4. Eurosistēma saglabā augstu elastības pakāpi, izvēloties procedūras un darbības iezīmes šādu operāciju veikšanai, lai tā varētu reaģēt uz apstākļiem tirgū.

9. pants

Strukturālās operācijas

1. Eurosistēma var veikt strukturālās operācijas, izmantojot reversos darījumus, emitējot ECB parāda sertifikātus vai veicot tiešos darījumus, lai koriģētu Eurosistēmas strukturālo pozīciju attiecībā pret finanšu sistēmu vai lai sasniegtu citus monetārās politikas īstenošanas mērķus.

2. Attiecībā uz to operacionālajām pazīmēm strukturālās operācijas: a) ir likviditāti palielinošas vai likviditāti samazinošas operācijas; b) var būt ar biežumu un termiņu, kas nav standartizēts; c) tiek veiktas ar izsoļu vai divpusējo procedūru palīdzību atkarībā no konkrētā instrumenta šīs strukturālās operācijas veikšanai; d) NCB tās veic decentralizēti; ▼M6 e) uz tām attiecas darījuma partneru atbilstības kritēriji, kas noteikti trešajā daļā, atkarībā no: i) konkrēta instrumenta veida strukturālo operāciju veikšanai un ii) šim konkrētajam instrumenta veidam piemērojamās procedūras; ▼B f) likviditāti palielinošu strukturālo operāciju pamatā ir atbilstoši aktīvi kā nodrošinājums, izņemot tiešos pirkumus.

3. Eurosistēma saglabā augstu elastības pakāpi, izvēloties procedūras un darbības iezīmes strukturālo operāciju veikšanai, lai tā varētu reaģēt uz apstākļiem tirgū un citām strukturālām pārmaiņām.







3. NODAĻA

Atklātā tirgus operāciju instrumenti

10. pants

Reversie darījumi

1. Reversie darījumi ir specifiski instrumenti atklātā tirgus operāciju veikšanai, ar kuru palīdzību NCB pērk vai pārdod atbilstošos aktīvus, izmantojot atpirkšanas līgumu, vai veic kredītoperācijas nodrošinātu aizdevumu veidā atkarībā no NCB piemērotajiem līgumu vai regulējošiem nosacījumiem.

2. Atpirkšanas līgumi un nodrošinātie aizdevumi atbilst papildu prasībām šādiem instrumentiem, kas noteiktas septītajā daļā.

3. Likviditāti palielinošie reversie darījumi pamatojas uz atbilstošiem aktīviem kā nodrošinājumu saskaņā ar ceturto daļu.

▼M6

4. Attiecībā uz to operacionālajām pazīmēm reversie darījumi monetārās politikas vajadzībām: a) var tikt veikti kā likviditāti palielinošas vai samazinošas operācijas; b) to biežums un termiņš ir atkarīgs no tās atklātā tirgus operāciju kategorijas, kurai tie tiek izmantoti; ▼M11 c) kuri iekļauti atklātā tirgus operāciju kategorijā, tiek veikti, izmantojot standartizsoles procedūras, izņemot precizējošās operācijas, kurās tos veic, izmantojot izsoles procedūras; ▼M6 d) kuri iekļauti aizdevumu iespējas uz nakti kategorijā, tiek veikti, kā aprakstīts 18. pantā; e) NCB tos veic decentralizēti, neierobežojot 45. panta 3. punktu.

▼B

5. Likviditāti samazinošie reversie darījumi pamatojas uz Eurosistēmas sniegtiem aktīviem. Šo aktīvu atbilstības kritēriji ir identiski kritērijiem, ko piemēro atbilstošajiem aktīviem, kurus izmanto likviditāti palielinošajos reversajos darījumos saskaņā ar ceturto daļu. Likviditāti samazinošiem reversajiem darījumiem nepiemēro novērtējuma diskontus.

11. pants

Valūtas mijmaiņas darījumi monetārās politikas mērķiem

1. Monetārās politikas mērķiem veiktie valūtas mijmaiņas darījumi sastāv no vienlaikus veiktiem tagadnes un nākotnes darījumiem, kuros euro maina pret ārvalstu valūtu.

2. Valūtas mijmaiņas darījumi monetārās politikas mērķiem atbilst papildu prasībām šādiem instrumentiem, kas noteiktas septītajā daļā.

3. Ja ECB Padome nav nolēmusi citādi, Eurosistēma vienmēr veic operācijas tikai ar plaši tirgotām valūtām un saskaņā ar standarta tirgus praksi.

4. Katrā valūtas mijmaiņas darījumā monetārās politikas mērķiem Eurosistēma un darījuma partneri vienojas par tādiem mijmaiņas darījuma punktiem, kas tiek noteikti saskaņā ar vispārējo tirgus praksi. Valūtas mijmaiņas darījumu monetārās politikas mērķiem valūtas kursa nosacījumi noteikti 2. tabulā.

5. Attiecībā uz to operacionālajām pazīmēm valūtas mijmaiņas darījumi monetārās politikas mērķiem: a) var tikt veikti kā likviditāti palielinošas vai likviditāti samazinošas operācijas; b) var būt ar biežumu un termiņu, kas nav standartizēts; ▼M11 c) tiek veiktas ar ātrās izsoles procedūras palīdzību, ja vien Eurosistēma nenolemj konkrētu operāciju veikt, izmantojot standartizsoles procedūru, ņemot vērā specifiskus monetārās politikas apsvērumus vai reaģējot uz tirgus apstākļiem; ▼B d) NCB tos veic decentralizēti, neierobežojot 45. panta 3. punktu.

▼M6

6. Uz darījuma partneriem monetārās politikas vajadzībām veiktos valūtas mijmaiņas darījumos attiecas trešajā daļā noteiktie atbilstības kritēriji atkarībā no attiecīgajai procedūrai piemērojamās procedūras. ▼B 2. tabula Valūtas mijmaiņas darījumu monetārās politikas mērķiem valūtas kursa nosacījumi S – euro (EUR) tagadnes darījuma kurss (valūtas mijmaiņas darījuma noslēgšanas dienā) attiecībā pret ārvalstu valūtu ABC: FM – euro nākotnes darījuma kurss attiecībā pret ārvalstu valūtu ABC mijmaiņas darījuma atpirkšanas datumā (M): ΔΜ – nākotnes kursu starpības punkti starp euro un valūtu ABC mijmaiņas darījuma atpirkšanas datumā (M): N(.) – tagadnes valūtas summa; N(.)M ir nākotnes valūtas summa: vai vai vai vai

12. pants

Termiņnoguldījumu piesaiste

1. Eurosistēma var aicināt darījuma partnerus veikt termiņnoguldījumus to vietējā NCB.

2. No darījuma partneriem pieņemtie noguldījumi ir ar noteiktu termiņu, un tiem piemēro fiksētu procentu likmi.

3. Termiņnoguldījumiem piemērotās procentu likmes var būt: a) pozitīvas; b) nulle procentu; c) negatīvas.

4. Termiņnoguldījumam piemērotā procentu likme ir vienkārša procentu likme, aprēķināta saskaņā ar dienu aprēķina principu “faktiskais dienu skaits/360”. Procentus maksā noguldījuma termiņa beigās. Negatīvas procentu likmes gadījumā tās piemērošana termiņnoguldījumiem nozīmē noguldītāja maksājuma pienākumu pret vietējo NCB, t. sk. šīs NCB tiesības attiecīgi debetēt darījuma partnera kontu. NCB pret termiņnoguldījumiem nesniedz nodrošinājumu.

5. Termiņnoguldījumi tiek turēti vietējās NCB kontos, pat ja šādas operācijas jāveic centralizēti ECB saskaņā ar 45. panta 3. punktu.

6. Attiecībā uz tās operacionālajām pazīmēm termiņoguldījumu piesaiste: a) tiek veikta, lai mazinātu likviditāti; b) var tikt veikta, pamatojoties uz iepriekš izziņotu operāciju grafiku ar iepriekš noteiktu biežumu un termiņiem, vai var tikt veikta ad hoc, lai reaģētu uz likviditātes nosacījumu pārmaiņām (piemēram, termiņnoguldījumu piesaiste var tikt veikta rezervju prasību izpildes perioda pēdējā dienā, lai novērstu likviditātes nesabalansētību, kas var būt uzkrājusies pēc pēdējās galvenās refinansēšanas operācijas); ▼M11 c) tiek veikta ar ātrās izsoles procedūras palīdzību, ja vien ECB nenolemj konkrētu operāciju veikt, izmantojot standartizsoles procedūru, ņemot vērā specifiskus monetārās politikas apsvērumus vai reaģējot uz tirgus apstākļiem; ▼B d) NCB to veic decentralizēti, neierobežojot 45. panta 3. punktu.

▼M6

7. Uz darījuma partneriem, kuri piedalās noguldījumu ar noteiktu termiņu piesaistē, attiecas trešajā daļā noteiktie atbilstības kritēriji atkarībā no attiecīgajai procedūrai piemērojamās procedūras.

▼B

13. pants

ECB parāda sertifikātu emisija

1. ECB parāda sertifikāti ir ECB parādsaistības attiecībā pret sertifikāta turētāju.

2. ECB parāda sertifikātus emitē un tur dematerializētā veidā vērtspapīru depozitārijos dalībvalstīs, kuru valūta ir euro.

3. ECB nepiemēro nekādus ierobežojumus ECB parāda sertifikātu pārvedamībai.

4. ECB var emitēt ECB parāda sertifikātus: a) par diskontētu emisijas summu, kas ir mazāka par nominālvērtību; vai b) par summu, kas ir lielāka par nominālvērtību; kuri, termiņam iestājoties, jādzēš pēc nominālvērtības.

Emisijas summas un nominālvērtības (dzēšanas summas) starpība ir vienāda ar to procentu summu, kas saskaņā ar noteikto procentu likmi uzkrāta emisijas apjomam sertifikāta termiņā. Piemērotā procentu likme ir vienkārša procentu likme, kas aprēķināta saskaņā ar dienu aprēķina principu “faktiskais dienu skaits/360”. Emisijas apjoma aprēķins sniegts 3. tabulā.

3. tabula

ECB parāda sertifikātu emisija

Emisijas apjoms ir:

kur:

N – ECB parāda sertifikāta nominālvērtība;

rI – procentu likme ( %);

D – ECB parāda sertifikāta termiņš (dienās);

PT – ECB parāda sertifikāta emisijas vērtība.

5. Attiecībā uz ECB parāda sertifikātu operacionālajām pazīmēm: a) tie tiek emitēti kā likviditāti samazinošas atklātā tirgus operācijas; b) tos var emitēt regulāri vai neregulāri; c) to termiņš ir mazāks nekā 12 mēnešu; d) tie tiek emitēti ar standartizsoles procedūras palīdzību; e) tos decentralizēti izsola un norēķinus veic NCB.

▼M6

6. Uz darījuma partneriem, kuri piedalās standartizsoles procedūrā ECB parāda sertifikātu emisijai, attiecas trešajā daļā noteiktie atbilstības kritēriji.

▼B

14. pants

Tiešie darījumi

1. Tiešajā darījumā notiek pilnīga īpašumtiesību pāreja no pārdevēja pircējam bez saistītas reversas īpašumtiesību pārejas.

2. Veicot tiešos darījumus un aprēķinot cenas, Eurosistēma darbojas saskaņā ar visplašāk pieņemtajiem tirgus principiem, kas piemērojami darījumā izmantotajiem parāda instrumentiem.

3. Attiecībā uz to operacionālajām pazīmēm tiešie darījumi: a) var tikt veikti kā likviditāti palielinošās operācijas (tiešā pirkšana) vai likviditāti samazinošās operācijas (tiešā pārdošana); b) ir ar biežumu, kas nav standartizēts; c) tiek veikti ar divpusējo procedūru palīdzību, ja vien ECB nenolemj veikt konkrētu operāciju, izmantojot ātrās izsoles vai standartizsoles procedūru; ▼M11 d) NCB tos veic decentralizēti, ja vien ECB Padome nenolemj, ka konkrēto operāciju veic ECB vai viena vai vairākas NCB, darbojoties ECB uzdevumā; ▼B e) tie pamatojas tikai uz atbilstošiem tirgojamiem aktīviem, kā noteikts ceturtajā daļā.

▼M6

4. Uz darījuma partneriem, kuri piedalās tiešajos darījumos, attiecas trešajā daļā noteiktie atbilstības kritēriji.

▼B

15. pants

Nodrošinājuma un norēķinu pienākumi reversajos darījumos un valūtas mijmaiņas darījumos monetārās politikas mērķiem

1. Likviditāti palielinošajos reversajos darījumos un likviditāti palielinošajos valūtas mijmaiņas darījumos monetārās politikas mērķiem darījuma partneri: a) reverso darījumu gadījumā pārved pietiekamu daudzumu atbilstošo aktīvu vai valūtas mijmaiņas darījumu gadījumā – attiecīgu valūtas daudzumu norēķiniem norēķinu dienā; ▼M7 b) nodrošina pietiekamu operācijas nodrošinājumu līdz tās termiņam; to aktīvu vērtība, kuri mobilizēti kā nodrošinājums, jebkurā laikā atbilst likviditāti palielinošo operāciju kopējai atlikuma summai, ieskaitot operācijas laikā uzkrātos procentus. Ja uzkrāti procenti ar pozitīvu likmi, piemērojamā summa katru dienu jāpieskaita likviditāti palielinošās operācijas kopējai atlikuma summai, savukārt, ja uzkrāti procenti ar negatīvu likmi, piemērojamā summa katru dienu jāatņem no likviditāti palielinošās operācijas kopējā atlikuma; ▼B c) ja vajadzīgs b) apakšpunkta izpildei – nodrošina pietiekamu nodrošinājumu, izpildot attiecīgus papildu nodrošinājuma pieprasījumus ar pietiekamu atbilstošo aktīvu vai naudas līdzekļu palīdzību.

2. Likviditāti samazinošajos reversajos darījumos un likviditāti samazinošajos valūtas mijmaiņas darījumos monetārās politikas vajadzībām darījuma partneri: a) pārved pietiekamu daudzumu naudas līdzekļu, lai veiktu norēķinus par summām, kas tiem piešķirtas attiecīgajā likviditāti samazinošajā operācijā; b) nodrošina pietiekamu operācijas nodrošinājumu līdz tās termiņam; c) ja vajadzīgs b) apakšpunkta izpildei – nodrošina pietiekamu nodrošinājumu, izpildot attiecīgus papildu nodrošinājuma pieprasījumus ar pietiekamu atbilstošo aktīvu vai naudas līdzekļu palīdzību.

3. Par prasību, kas minētas 1. un 2. punktā, neizpildi nosaka sankcijas, kas piemērojamas saskaņā ar 154.–157. pantu.

16. pants

Tiešās pirkšanas un pārdošanas, termiņnoguldījumu piesaistes un ECB parāda sertifikātu emisijas norēķinu pienākumi

1. Atklātā tirgus operācijās, kuras veic, izmantojot tiešo pirkšanu un pārdošanu, termiņnoguldījumu piesaisti un ECB parāda sertifikātu emisiju, darījuma partneri pārved pietiekamu daudzumu atbilstošo aktīvu vai naudas līdzekļu, lai veiktu norēķinus par darījumā noteikto summu.

2. Par prasības, kas minētas 1. punktā, neizpildi nosaka sankcijas, kas piemērojamas saskaņā ar 154.–157. pantu.







II SADAĻA

PASTĀVĪGĀS IESPĒJAS

17. pants

Pastāvīgās iespējas

1. NCB piešķir piekļuvi Eurosistēmas piedāvātajām pastāvīgajām iespējām pēc to darījuma partneru iniciatīvas.

2. Pastāvīgās iespējas iedala šādās kategorijās: a) aizdevumu iespēja uz nakti; b) noguldījumu iespēja.

3. Pastāvīgo iespēju noteikumi un nosacījumi ir identiski visās dalībvalstīs, kuru valūta ir euro.

4. Piekļuvi pastāvīgajām iespējām NCB piešķir tikai saskaņā ar ECB mērķiem un vispārīgajiem monetārās politikas apsvērumiem.

5. ECB var jebkurā laikā mainīt pastāvīgo iespēju nosacījumus vai pārtraukt to darbību.

▼M11

6. ECB Padome regulāri lemj par pastāvīgo iespēju procentu likmēm. Pārskatītās procentu likmes stājas spēkā ar jaunā rezervju prasību izpildes perioda sākumu, kā noteikts Regulas (ES) 2021/378 (ECB/2021/1) 8. pantā. Vismaz trīs mēnešus pirms katra kalendārā gada sākuma ECB publicē rezervju prasību izpildes periodu kalendāru.

▼B

7. Neierobežojot 6. punktu, ECB Padome var grozīt pastāvīgo iespēju procentu likmi jebkurā laikā. Šāds lēmums stājas spēkā ne agrāk kā nākamajā Eurosistēmas darbadienā.







1. NODAĻA

Aizdevumu iespēja uz nakti

18. pants

Aizdevumu iespējas uz nakti apraksts

1. Darījuma partneri var izmantot aizdevumu iespēju uz nakti, lai iegūtu likviditāti uz nakti no Eurosistēmas, izmantojot reverso darījumu ar vietējo NCB ar iepriekš noteiktu procentu likmi pret atbilstošajiem aktīviem kā nodrošinājumu.

2. NCB nodrošina likviditāti aizdevumu iespējas uz nakti ietvaros, izmantojot atpirkšanas līgumus vai nodrošinātus aizdevumus saskaņā ar NCB piemērojamiem līgumu vai regulējošiem nosacījumiem.

3. Saskaņā ar aizdevumu iespēju uz nakti sniegtās likviditātes daudzums nav ierobežots, ņemot vērā prasību nodrošināt pienācīgu nodrošinājumu saskaņā ar 4. punktu.

4. Darījuma partneriem tiek prasīts uzrādīt atbilstošus aktīvus kā nodrošinājumu pietiekamā daudzumā pirms aizdevumu iespējas uz nakti izmantošanas. Aktīvi iepriekš jānogulda attiecīgajā NCB vai jāiesniedz kopā ar lūgumu piekļūt aizdevumu iespējai uz nakti.

19. pants

Piekļuves nosacījumi aizdevumu iespējai uz nakti

1. Iestādes, kuras atbilst 55. pantā noteiktajiem atbilstības kritērijiem un kurām ir piekļuve kontam NCB, kurā var tikt veikti norēķini par darījumu, īpaši TARGET2 , var piekļūt aizdevumu iespējai uz nakti.

▼M11

2. Piekļuvi aizdevumu iespējai uz nakti nodrošina tikai TARGET2 darbadienās, izņemot dienas, kurās TARGET2 nav pieejama dienas beigās “vairākas darbadienas ilgstošu TARGET2 traucējumu” dēļ, kā minēts 187.a pantā. Dienās, kad VNS nedarbojas, piekļuvi aizdevumu iespējai uz nakti nodrošina, balstoties uz atbilstošajiem aktīviem, kas jau iepriekš noguldīti NCB.

▼B

3. Ja NCB vai kāda no tās filiālēm noteiktās Eurosistēmas darbadienās nacionālo vai reģionālo svētku dienu dēļ nav atvērta monetārās politikas operāciju veikšanai, vietējā NCB iepriekš informē savus darījuma partnerus par kārtību, kādā var piekļūt aizdevumu iespējai uz nakti attiecīgajā svētku dienā.

4. Piekļuvi aizdevumu iespējai uz nakti var piešķirt, pamatojoties uz darījuma partnera pieprasījumu vai automātiski, kā noteikts attiecīgi 5. un 6. punktā.

▼M7

5. Darījuma partneris var nosūtīt savai vietējai NCB pieprasījumu par piekļuvi aizdevumu iespējai uz nakti. Ar nosacījumu, ka vietējā NCB pieprasījumu saņem ne vēlāk kā 15 minūšu pēc TARGET2 slēgšanas laika, NCB pieprasījumu apstrādā TARGET2 tajā pašā dienā. Pēdējā Eurosistēmas rezervju prasību izpildes perioda darbadienā termiņš, kas noteikts piekļuves aizdevumu iespējai uz nakti pieprasījumam, tiek pagarināts vēl par 15 minūtēm. Ārkārtas gadījumos Eurosistēma var nolemt piemērot vēlāku termiņu. Piekļuves aizdevumu iespējai uz nakti pieprasījumā norāda nepieciešamā kredīta summu. Darījuma partneris iesniedz pietiekamu daudzumu atbilstošo aktīvu kā darījuma nodrošinājumu, ja vien darījuma partneris šādus aktīvus jau nav noguldījis iepriekš vietējā NCB saskaņā ar 18. panta 4. punktu.

▼M11

6. Katras darbadienas beigās pēc dienas beigu kontroles procedūru pabeigšanas negatīvs darījuma partnera norēķinu konta atlikums vietējā NCB automātiski tiek uzskatīts par pieprasījumu aizdevumu iespējas uz nakti izmantošanai (“automātisks pieprasījums”). Lai izpildītu 18. panta 4. punkta prasību, darījuma partneri iepriekš nogulda pietiekamu daudzumu atbilstošo aktīvu darījumam ar vietējo NCB pirms šāda automātiska pieprasījuma rašanās. Par šā piekļuves nosacījuma neizpildi tiek piemērotas sankcijas saskaņā ar 154.–157. pantu. Ja automātiska pieprasījuma rezultātā darījuma partneris, kura piekļuve Eurosistēmas monetārās politikas operācijām ir ierobežota saskaņā ar 158. pantu, pārsniedz noteikto limitu, summai, par kādu limits ir pārsniegts, piemēro sankcijas saskaņā ar 154.–157. pantu.

▼B

20. pants

Aizdevumu iespējas uz nakti termiņš un procentu likme

1. Kredīts, izmantojot aizdevumu iespēju, tiek izsniegts uz nakti. Darījuma partneriem, kuri tieši piedalās TARGET2 , kredītu atmaksā nākamajā sistēmu darbības dienā, brīdī, kad uzsāk darbību: a) TARGET2 un b) attiecīgās VNS.

2. Procentu likmi par aizdevumu iespējas uz nakti izmantošanu Eurosistēma paziņo iepriekš, un to aprēķina kā vienkāršu procentu likmi saskaņā ar dienu aprēķina principu “faktiskais dienu skaits/360”. Procentu likmi, ko piemēro aizdevumu iespējai uz nakti, sauc par aizdevumu iespējas uz nakti procentu likmi.

3. Aizdevumu iespējas uz nakti procentus un kredītu atmaksā vienlaikus.







2. NODAĻA

Noguldījumu iespēja

21. pants

Noguldījumu iespējas apraksts

1. Darījuma partneri var izmantot noguldījumu iespēju, lai veiktu noguldījumus uz nakti Eurosistēmā, izmantojot vietējo NCB, kuriem piemēro iepriekšnoteiktu procentu likmi.

2. Noguldījumu iespējai piemērotā procentu likme var būt: a) pozitīva; b) nulle procentu; c) negatīva.

3. NCB pret noguldījumu nesniedz nekādu nodrošinājumu.

4. Summa, ko darījuma partneris var noguldīt, izmantojot noguldījumu iespēju, netiek ierobežota.

22. pants

Piekļuves nosacījumi noguldījumu iespējai

▼M11

1. Iestādes, kuras atbilst 55. pantā noteiktajiem atbilstības kritērijiem un kurām ir piekļuve kontam NCB, kurā var tikt veikti norēķini par darījumu, īpaši TARGET2 , var piekļūt noguldījumu iespējai. Piekļuvi noguldījumu iespējai nodrošina tikai TARGET2 darbadienās, izņemot dienas, kurās TARGET2 nav pieejama dienas beigās “vairākas darbadienas ilgstošu TARGET2 traucējumu” dēļ, kā minēts 187.a pantā.

▼M7

2. Lai varētu iegūt piekļuvi noguldījumu iespējai, darījuma partnerim jānosūta pieprasījums vietējai NCB. Ar nosacījumu, ka vietējā NCB pieprasījumu saņem ne vēlāk kā 15 minūšu pēc TARGET2 slēgšanas laika, vietējā NCB pieprasījumu apstrādā TARGET2 tajā pašā dienā. Pēdējā Eurosistēmas rezervju prasību izpildes perioda darbadienā termiņš, kas noteikts piekļuves noguldījumu iespējai pieprasījumam, tiek pagarināts vēl par 15 minūtēm. Ārkārtas gadījumos Eurosistēma var nolemt piemērot vēlākus termiņus. Pieprasījumā norāda summu, kas tiks noguldīta, izmantojot noguldījumu iespēju.

▼B

3. Ņemot vērā dažādu NCB dažādās kontu struktūras, NCB ar ECB atļauju var piemērot piekļuves nosacījumus, kas atšķiras no šajā pantā minētajiem. NCB sniedz informāciju darījuma partneriem par katru atkāpi no šajā pantā aprakstītajiem piekļuves nosacījumiem.

23. pants

Noguldījumu iespējas termiņš un procentu likme

1. To noguldījumu termiņš, kuri veikti, izmantojot noguldījumu iespēju, ir nakts. Darījuma partneriem, kas tieši piedalās TARGET2 , to noguldījumu termiņš, kuri veikti, izmantojot noguldījumu iespēju, ir laiks, kad tiek atvērta TARGET2 nākamajā šīs sistēmas darbības dienā.

2. Procentu likmi par noguldījumu iespējas izmantošanu Eurosistēma paziņo iepriekš, un to aprēķina kā vienkāršu procentu likmi saskaņā ar dienu aprēķina principu “faktiskais dienu skaits/360”.

3. Procentus par noguldījumiem maksā noguldījuma termiņa beigās. Negatīvas procentu likmes gadījumā tās piemērošana noguldījumu iespējai nozīmē noguldītāja maksājuma pienākumu pret vietējo NCB, t. sk. šīs NCB tiesības attiecīgi debetēt darījuma partnera kontu.







III SADAĻA

EUROSISTĒMAS MONETĀRĀS POLITIKAS OPERĀCIJU PROCEDŪRAS







1. NODAĻA

▼M11

Eurosistēmas atklātā tirgus operāciju izsoles procedūras

24. pants

Atklātā tirgus operāciju procedūru veidi

Atklātā tirgus operācijas veic ar izsoles procedūru palīdzību.

▼B







1. iedaļa

Izsoles procedūras

25. pants

Izsoles procedūru pārskats

1. Izsoles procedūras veic sešos operacionālajos posmos, kā noteikts 4. tabulā. ▼M4



4. tabula Izsoles procedūru operacionālie posmi 1. posms. Paziņojums par izsoli a) ECB publisks paziņojums b) NCB publisks paziņojums un tiešs paziņojums individuāliem darījuma partneriem (ja nepieciešams) 2. posms. Darījuma partneru izsoles pieteikumu gatavošana un iesniegšana 3. posms. Eurosistēmas veikta izsoles pieteikumu apkopošana 4. posms. Izsoles piešķīruma sadale un izsoles rezultātu paziņošana a) ECB lēmums par izsoles piešķīrumu b) ECB publisks paziņojums par piešķīruma sadales rezultātiem 5. posms. Individuālo piešķīruma rezultātu apstiprināšana 6. posms. Darījumu norēķini ▼B

2. Izsoles procedūras veic standartizsoles procedūru vai ātrās izsoles procedūru veidā. Gan standartizsoles, gan ātrās izsoles procedūru operacionālās pazīmes ir vienādas, izņemot laika grafikus (5. un 6. tabula) un darījuma partneru loku. ▼M6 5. tabula Standartizsoles procedūras operacionālo posmu indikatīvs grafiks (norādīts Viduseiropas laiks (1)) (1) Viduseiropas laiks ņem vērā pāreju uz Viduseiropas vasaras laiku. 6. tabula Ātrās izsoles procedūras operacionālo posmu indikatīvs grafiks (norādīts Viduseiropas laiks (1)) (1) Viduseiropas laiks ņem vērā pāreju uz Viduseiropas vasaras laiku. ▼B

3. Eurosistēma var veikt fiksētas procentu likmes vai mainīgas procentu likmes procedūras.

26. pants

Standartizsoles procedūras

1. Eurosistēma standartizsoles procedūras izmanto, lai veiktu: a) GRO; b) ITRO; c) noteiktas strukturālās operācijas, t. i., strukturālās reversās operācijas un ECB parāda sertifikātu emisiju.

2. Eurosistēma standartizsoles procedūras var izmantot arī, lai veiktu precizējošās operācijas un strukturālās operācijas, kuras izpilda, izmantojot tiešo darījumu, ņemot vērā specifiskus monetārās politikas apsvērumus vai reaģējot uz tirgus apstākļiem.

3. Standartizsoles procedūrās parasti: a) tās veic ne vēlāk kā 24 stundu laikā no paziņojuma par izsoli līdz piešķīruma rezultātu apstiprināšanai; un b) starp pieteikuma iesniegšanas termiņu un piešķīruma rezultātu paziņošanu ir aptuveni divas stundas laika.

4. ECB var nolemt mainīt atsevišķu operāciju laika grafiku, ja tas nepieciešams.

27. pants

Ātrās izsoles procedūras

1. Eurosistēma ātrās izsoles procedūras parasti izmanto, lai veiktu precizējošās operācijas, bet ātrās izsoles procedūras var tikt veiktas arī strukturālajām operācijām, kuras izpilda ar tiešo darījumu palīdzību, ņemot vērā specifiskus monetārās politikas apsvērumus vai reaģējot uz apstākļiem tirgū.

2. Ātrās izsoles procedūras parasti veic 105 minūšu laikā no paziņojuma par izsoles procedūru līdz piešķīruma rezultātu apstiprināšanai, kas notiek tūlīt pēc izsoles rezultātu publiskās paziņošanas.

3. ECB var nolemt mainīt atsevišķu operāciju laika grafiku, ja tas nepieciešams.

4. Saskaņā ar 57. pantā noteiktajiem kritērijiem un procedūrām Eurosistēma dalībai ātrās izsoles procedūrās var izraudzīties ierobežotu darījuma partneru skaitu.

28. pants

Standartizsoles procedūru izpilde GRO un regulārajām ITRO, pamatojoties uz izsoļu grafiku

1. Izsoles procedūras GRO un regulārajām ITRO veic saskaņā ar Eurosistēmas regulāro izsoles operāciju indikatīvo grafiku.

2. Eurosistēmas regulāro izsoles operāciju indikatīvo grafiku publicē ECB un NCB interneta vietnēs ne vēlāk kā trīs mēnešus pirms tā kalendārā gada sākuma, kurā šis grafiks būs spēkā.

3. GRO un ITRO indikatīvās darījuma dienas noteiktas 7. tabulā.



7. tabula GRO un ITRO parastās darījuma dienas Atklātā tirgus operāciju kategorija Parastā darījuma diena (T) GRO Katra otrdiena (*1) Regulārās ITRO Katra kalendārā mēneša pēdējā trešdiena (*2) ( *1 ) Svētku dienu dēļ var tikt noteikts īpašs grafiks. ( *2 ) Ņemot vērā svētku dienas, decembrī operāciju parasti veic vienu nedēļu iepriekš, t. i., decembra priekšpēdējā trešdienā.

29. pants

Precizējošo un strukturālo operāciju izsoles procedūru izpilde bez izsoles operāciju grafika

1. Precizējošās operācijas netiek veiktas saskaņā ar kādu iepriekš izveidotu grafiku. ECB var nolemt veikt precizējošās operācijas jebkurā Eurosistēmas darbadienā. Šādās operācijās piedalās tikai tās NCB, kurās darījuma diena, norēķinu diena un atmaksāšanas diena ir NCB darbadienas.

2. Strukturālās operācijas, kuras izpilda standartizsoles procedūru veidā, netiek veiktas saskaņā ar kādu iepriekš izveidotu grafiku. Parasti tās tiek veiktas un par tām norēķinās tajās dienās, kas visās dalībvalstīs, kuru valūta ir euro, ir NCB darbadienas.







2. iedaļa

Izsoles procedūru operacionālie posmi







1. apakšiedaļa

Izsoles procedūru izziņošana

30. pants

Standartizsoles un ātrās izsoles procedūru izziņošana

▼M4

1. Standartizsoles procedūras ECB iepriekš izziņo publiski. NCB papildus var izziņot standartizsoles publiski, kā arī tieši darījuma partneriem, ja nepieciešams.

2. Ātrās izsoles procedūras ECB var iepriekš izziņot publiski. Ātrās izsoles procedūrās, kuras tiek iepriekš izziņotas publiski, NCB, ja nepieciešams, var tieši sazināties ar izraudzītajiem darījuma partneriem. Ātrās izsoles procedūrās, kas netiek iepriekš izziņotas publiski, NCB tieši sazinās ar izraudzītajiem darījuma partneriem.

▼B

3. Paziņojums par izsoli ir uzaicinājums darījuma partneriem iesniegt juridiski saistošus pieteikumus. Paziņojums nav ECB vai NCB izteikts piedāvājums.

4. Informācija, kas jāiekļauj publiskajā paziņojumā par izsoles procedūru, ir noteikta II pielikumā.

5. ECB var veikt jebkurus pasākumus, kurus tā uzskata par nepieciešamiem, lai labotu kļūdas izsoles procedūras paziņojumā, t. sk. atcelt vai pārtraukt jau sāktu izsoles procedūru.







2. apakšiedaļa

Darījuma partneru izsoles pieteikumu sagatavošana un iesniegšana

31. pants

Pieteikumu iesniegšanas veids un vieta

1. Pieteikumi jāiesniedz darījuma partnera vietējai NCB. Iestādes pieteikumus vietējai NCB drīkst iesniegt tikai viena institūcija katrā dalībvalstī, kuras valūta ir euro un kurā reģistrēta šī iestāde, t. i., galvenais birojs vai tam norīkota filiāle.

2. Darījuma partneri pieteikumus iesniedz formātā, kas atbilst NCB attiecīgajai operācijai sniegtajam paraugam.

32. pants

Pieteikumu iesniegšana

1. Fiksētas procentu likmes izsoles procedūrās darījuma partneriem pieteikumos jānorāda summa, ko tie vēlas izmantot darījumā ar NCB.

2. Fiksētas procentu likmes valūtas mijmaiņas darījumu izsoles procedūrās darījuma partneri piedāvā valūtas apjomu, kas tiek uzturēts nemainīgs un ko tie plāno pārdot un atpirkt vai pirkt un atpārdot ar šo procentu likmi.

3. Mainīgas procentu likmes izsoles procedūrās darījuma partneri var iesniegt izsoles pieteikumus ar ne vairāk kā 10 dažādām procentu likmēm, cenām vai mijmaiņas darījumu punktiem. Izņēmuma gadījumos Eurosistēma var noteikt ierobežojumu izsoles pieteikumu skaitam, ko var iesniegt katrs darījuma partneris. Katrā izsoles pieteikumā darījuma partneri norāda summu, par kuru viņi vēlas veikt darījumu, un attiecīgu procentu likmi, cenu vai mijmaiņas darījuma punktu. Procentu likmes vai mijmaiņas darījuma punkta pieteikumu darījuma solis ir 0,01 procentu punkts. Cenas pieteikumu darījuma solis ir 0,001 procentu punkts.

4. Mainīgas procentu likmes valūtas mijmaiņas darījumu izsoles procedūrās darījuma partneri piedāvā valūtas apjomu, kas tiek uzturēts nemainīgs, un mijmaiņas darījuma punktu kotāciju, ar kuru tie plāno iesaistīties operācijā.

5. Mainīgas procentu likmes valūtas mijmaiņas darījumu izsoles procedūrās mijmaiņas darījuma punkti tiek noteikti saskaņā ar standarta tirgus principiem, un to solis ir 0,01 procentu punkts.

6. Attiecībā uz ECB parāda sertifikātu emisiju ECB var nolemt, ka pieteikumus izsaka kā cenu, nevis kā procentu likmi. Šādā gadījumā cenu izsaka kā procentuālo daļu no nominālvērtības ar trim zīmēm aiz komata.

33. pants

Minimālie un maksimālie pieteikumu apjomi

1. GRO minimālais pieteikuma apjoms ir 1 000 000 euro. Pieteikumos, kas pārsniedz šo summu, darījuma apjoma solis ir 100 000 euro. Minimālo pieteikuma apjomu piemēro atsevišķi katram procentu likmes līmenim.

2. ITRO katra NCB nosaka minimālo pieteikuma apjomu robežās no 10 000 euro līdz 1 000 000 euro. Pieteikumos, kas pārsniedz minimālo pieteikuma apjomu, darījuma apjoma solis ir 10 000 euro. Minimālo pieteikuma apjomu piemēro atsevišķi katram procentu likmes līmenim.

3. Precizējošajām un strukturālajām operācijām minimālais pieteikuma apjoms ir 1 000 000 euro. Pieteikumos, kas pārsniedz šo summu, darījuma apjoma solis ir 100 000 euro. Minimālo pieteikuma apjomu piemēro katram atsevišķam procentu likmes, cenas vai mijmaiņas darījuma punktu līmenim atkarībā no konkrētā instrumenta veida.

4. ECB var noteikt maksimālo pieteikuma apjomu, kas ir lielākais pieņemamais pieteikums no atsevišķa darījuma partnera, lai nepieļautu neproporcionāli lielus pieteikumus. Ja tas tiek noteikts, ECB datus par šādu maksimālo pieteikuma apjomu iekļauj publiskajā paziņojumā par izsoli.

34. pants

Minimālā un maksimālā pieteikuma procentu likme

1. Likviditāti palielinošajās mainīgas procentu likmes izsoles procedūrās ECB var noteikt minimālo pieteikuma procentu likmi, kas ir zemākais procentu likmes līmenis, ar kuru darījuma partneri drīkst iesniegt pieteikumus.

2. Likviditāti samazinošajās mainīgas procentu likmes izsoles procedūrās ECB var noteikt maksimālo pieteikuma procentu likmi, kas ir augstākais procentu likmes līmenis, ar kuru darījuma partneri drīkst iesniegt pieteikumus.

35. pants

Pieteikumu iesniegšanas termiņš

1. Darījuma partneri var atsaukt savus pieteikumus jebkurā laikā līdz pieteikumu iesniegšanas termiņa beigām.

2. Pēc termiņa beigām iesniegtie pieteikumi netiek izskatīti un tiek uzskatīti par neatbilstošiem.

3. Vietējā NCB nosaka, vai darījuma partneris ievērojis pieteikumu iesniegšanas termiņu.

36. pants

Pieteikumu noraidīšana

1. NCB noraida: a) visus darījuma partnera pieteikumus, ja pieteikumu kopsumma pārsniedz jebkādu ECB noteikto maksimālo pieteikuma limitu; b) jebkuru darījuma partnera pieteikumu, ja pieteikumā minētais apjoms ir mazāks par minimālo pieteikuma apjomu; c) jebkuru darījuma partnera pieteikumu, ja pieteikumā minētā procentu likme, cena vai mijmaiņas darījuma punkts ir zemāks par minimālo apstiprināto procentu likmi, cenu vai mijmaiņas darījuma punktu vai lielāks par maksimālo apstiprināto procentu likmi, cenu vai mijmaiņas darījuma punktu.

2. NCB var noraidīt pieteikumus, kas ir nepilnīgi vai kas neatbilst attiecīgajam paraugam.

3. Ja vietējā NCB lemj par pieteikuma noraidīšanu, tā informē darījuma partneri par savu lēmumu pirms izsoles piešķīruma.







3. apakšiedaļa

Izsoles piešķīruma sadales procedūra

37. pants

Piešķīruma sadale likviditāti palielinošajās un likviditāti samazinošajās fiksētas procentu likmes izsoles procedūrās

1. Fiksētas procentu likmes izsoles procedūrā darījuma partneru pieteikumus sadala šādi: a) pieteikumus saskaita kopā; b) ja pieteikumu kopsumma pārsniedz kopējo piešķiramās likviditātes apjomu, iesniegtie pieteikumi tiek apmierināti proporcionāli piedāvātajam apjomam, pamatojoties uz izsoles apjoma attiecību pret pieteikumu kopsummu saskaņā ar III pielikuma 1. tabulu; c) katram darījuma partnerim piešķirto apjomu noapaļo līdz pilnam euro.

2. ECB var nolemt piešķirt: a) minimālo piesķīruma apjomu, kas ir mazākais apjoms, kuru var piešķirt katram pieteikuma iesniedzējam; vai b) minimālo piešķīruma daļu, kas ir pieteikumu ar robežlikmi mazākā daļa (izteikta procentos), kuru var piešķirt katram pieteikuma iesniedzējam.

38. pants

Euro veikto likviditāti palielinošo mainīgas procentu likmes izsoles procedūru piešķīruma sadale

1. Likviditāti palielinošā mainīgas likmes izsoles procedūrā euro darījuma partneru pieteikumus sadala šādi: a) izsoles pieteikumus sakārto dilstošā piedāvāto procentu likmju secībā vai augošā piedāvāto cenu secībā; b) vispirms tiek apmierināti pieteikumi ar augstāko procentu likmi (zemāko cenu), pēc tam – pieteikumi ar zemākām procentu likmēm (augstākām cenām), līdz izlietots viss likviditātes palielināšanai paredzētais līdzekļu apjoms; c) ja robežlikmes līmenī (augstākās apstiprinātās cenas līmenī) pieteikumu kopsumma pārsniedz atlikušo piešķiramo apjomu, to sadala proporcionāli starp pieteikumiem, pamatojoties uz atlikušā piešķiramā apjoma attiecību pret pieteikumu kopsummu robežlikmes līmenī (augstākās apstiprinātās cenas līmenī) saskaņā ar III pielikuma 2. tabulu; d) katram darījuma partnerim piešķirto apjomu noapaļo līdz pilnam euro.

2. ECB var nolemt piešķirt katram veiksmīgajam pretendentam minimālo piešķīruma apjomu.

39. pants

Euro veikto likviditāti samazinošo mainīgas procentu likmes izsoles procedūru piešķīruma sadale

1. Likviditāti samazinošā mainīgas procentu likmes izsoles procedūrā euro, kuru izmanto ECB parāda sertifikātu emisijai un termiņnoguldījumu piesaistei, darījuma partneru pieteikumus sadala šādi: a) izsoles pieteikumus sakārto augošā piedāvāto procentu likmju secībā vai dilstošā piedāvāto cenu secībā; b) vispirms tiek apmierināti pieteikumi ar zemāko procentu likmi (augstāko cenu), pēc tam – pieteikumi ar pakāpeniski augstākām procentu likmēm (zemākām cenām), līdz izlietots viss likviditātes samazināšanai paredzētais līdzekļu apjoms; c) ja robežlikmes līmenī (zemākās apstiprinātās cenas līmenī) pieteikumu kopsumma pārsniedz atlikušo piešķiramo apjomu, to sadala proporcionāli starp pieteikumiem, pamatojoties uz atlikušā piešķiramā apjoma attiecību pret pieteikumu kopsummu robežlikmes līmenī (zemākās apstiprinātās cenas līmenī) saskaņā ar III pielikuma 2. tabulu; d) katram darījuma partnerim piešķirto apjomu noapaļo līdz pilnam euro. Attiecībā uz ECB parāda sertifikātu emisiju piešķirto nominālvērtību noapaļo līdz tuvākajam 100 000 euro solim.

2. ECB var nolemt piešķirt katram veiksmīgajam pretendentam minimālo piešķīruma apjomu.

40. pants

Likviditāti palielinošo mainīgas procentu likmes valūtas mijmaiņas darījumu izsoles procedūru piešķīruma sadale

1. Likviditāti palielinošā mainīgas procentu likmes valūtas mijmaiņas darījumu izsoles procedūrā darījuma partneru pieteikumus sadala šādi: a) pieteikumus sakārto augošā mijmaiņas darījumu punktu kotācijas secībā, ņemot vērā kotācijas zīmi; b) kotācijas zīme ir atkarīga no ārvalstu valūtas un euro procentu likmju starpības zīmes. Attiecībā uz mijmaiņas darījuma termiņu: i) ja ārvalstu valūtas procentu likme ir augstāka par attiecīgo euro procentu likmi, mijmaiņas darījuma punkta kotācija ir pozitīva, t. i., euro kotē ar uzcenojumu attiecībā pret ārvalstu valūtu; un ii) ja ārvalstu valūtas procentu likme ir zemāka par attiecīgo euro procentu likmi, mijmaiņas darījuma punkta kotācija ir negatīva, t. i., euro kotē ar diskontu attiecībā pret ārvalstu valūtu; c) vispirms tiek apmierināti pieteikumi ar viszemāko mijmaiņas darījuma punkta kotāciju, pēc tam – pieteikumi ar pakāpeniski augstāku mijmaiņas darījuma punkta kotāciju, līdz izlietots viss noteiktais piešķiramais valūtas apjoms; d) ja visaugstākās apstiprinātās mijmaiņas darījuma punkta kotācijas līmenī (t. i., mijmaiņas darījuma robežpunkta kotācijas līmenī) pieteikumu kopsumma pārsniedz atlikušo piešķiramo apjomu, to sadala proporcionāli starp pieteikumiem, pamatojoties uz atlikušā piešķiramā apjoma attiecību pret pieteikumu kopsummu mijmaiņas darījuma robežpunkta kotācijas līmenī saskaņā ar III pielikuma 3. tabulu; e) Katram darījuma partnerim piešķirto apjomu noapaļo līdz pilnam euro.

2. ECB var nolemt piešķirt katram veiksmīgajam pretendentam minimālo piešķīruma apjomu.

41. pants

Likviditāti samazinošo mainīgas procentu likmes valūtas mijmaiņas darījumu izsoles procedūru piešķīruma sadale

1. Likviditāti samazinošā mainīgas procentu likmes valūtas mijmaiņas darījumu izsoles procedūrā darījuma partneru pieteikumus sadala šādi: a) pieteikumus sakārto dilstošā piedāvāto mijmaiņas darījumu punktu kotācijas secībā, ņemot vērā kotācijas zīmi; b) kotācijas zīme ir atkarīga no ārvalstu valūtas un euro procentu likmju starpības zīmes. Attiecībā uz mijmaiņas darījuma termiņu: i) ja ārvalstu valūtas procentu likme ir augstāka par attiecīgo euro procentu likmi, mijmaiņas darījuma punkta kotācija ir pozitīva, t. i., euro kotē ar uzcenojumu attiecībā pret ārvalstu valūtu; un ii) ja ārvalstu valūtas procentu likme ir zemāka par attiecīgo euro procentu likmi, mijmaiņas darījuma punkta kotācija ir negatīva, t. i., euro kotē ar diskontu attiecībā pret ārvalstu valūtu; c) vispirms tiek apmierināti pieteikumi ar augstāko mijmaiņas darījuma punkta kotāciju, pēc tam – pieteikumi ar pakāpeniski zemāku mijmaiņas darījuma punkta kotāciju, līdz: i) izlietots viss samazināmais valūtas apjoms; un ii) zemākajā apstiprinātajā mijmaiņas darījuma punkta kotācijā, t. i., mijmaiņas darījuma robežpunkta kotācijā, pieteikumu kopsumma pārsniedz atlikušo piešķiramo apjomu; d) atlikušo apjomu sadala proporcionāli starp pieteikumiem, pamatojoties uz atlikušā piešķiramā apjoma attiecību pret pieteikumu kopsummu valūtas mijmaiņas darījuma robežpunkta kotācijas līmenī saskaņā ar III pielikuma 3. tabulu. Katram darījuma partnerim piešķirto apjomu noapaļo līdz pilnam euro.

2. ECB var nolemt piešķirt katram veiksmīgajam pretendentam minimālo piešķīruma apjomu.

42. pants

Mainīgas procentu likmes izsoles procedūru izsoles veids

Mainīgas procentu likmes izsoles procedūrām Eurosistēma var piemērot vai nu vienas procentu likmes izsoli (holandiešu izsoli), vai arī vairāku procentu likmju izsoli (amerikāņu izsoli).







4. apakšiedaļa

Izsoles rezultātu paziņošana

43. pants

Izsoles rezultātu paziņošana

▼M4

1. ECB publiski paziņo savu lēmumu par izsoles piešķīruma sadali attiecībā uz izsoles rezultātiem. NCB papildus var paziņot ECB lēmumu par izsoles piešķīruma sadali publiski, kā arī tieši darījuma partneriem, ja nepieciešams.

▼B

2. Informācija, kura jāiekļauj publiskajā paziņojumā attiecībā uz izsoles rezultātiem, noteikta IV pielikumā.

3. Ja lēmums par piešķīruma sadali satur kļūdainu informāciju attiecībā uz jebkuru informāciju 1. punktā minētajā publiskajā izsoles rezultātu paziņojumā, ECB var veikt jebkurus pasākumus, ko tā uzskata par nepieciešamiem, lai labotu šo kļūdaino informāciju.

4. Pēc publiskā paziņojuma par 1. punktā minēto ECB lēmumu par izsoles piešķīruma sadali attiecībā uz izsoles rezultātiem NCB tieši apstiprina individuālos piešķīruma sadales rezultātus darījuma partneriem, katram darījuma partnerim saņemot individuālu un noteiktu apstiprinājumu par tā panākumiem izsoles procedūrā un precīzu tam piešķirto apjomu.

▼M11 —————

▼B







2. NODAĻA

Eurosistēmas monetārās politikas operāciju norēķinu procedūras

49. pants

Norēķinu procedūru pārskats

1. Tādu maksājuma uzdevumu norēķinus, kuri saistīti ar dalību atklātā tirgus operācijās vai pastāvīgo iespēju izmantošanu, veic, izmantojot darījuma partneru kontus NCB vai kontus norēķinu bankā, kas piedalās TARGET2 .

2. Tādu maksājuma uzdevumu norēķinus, kuri saistīti ar dalību likviditāti palielinošajās atklātā tirgus operācijās vai aizdevumu iespējas uz nakti izmantošanu, veic tikai brīdī vai pēc tam, kad notiek galīgais atbilstošo aktīvu, kas ir operācijas nodrošinājums, pārvedums, vai arī pēc tam. Šajā nolūkā darījuma partneri: a) atbilstošos aktīvus NCB nogulda iepriekš; vai b) norēķinus ar NCB par atbilstošajiem aktīviem veic saskaņā ar principu “piegāde pret samaksu”.

50. pants

Atklātā tirgus operāciju norēķini

1. Eurosistēma cenšas panākt, lai norēķini par darījumiem, kas saistīti ar tās atklātā tirgus operācijām, vienlaikus tiktu veikti visās dalībvalstīs, kuru valūta ir euro, ar visiem darījuma partneriem, kas nodrošinājuši pietiekamus atbilstošos aktīvus kā nodrošinājumu. Taču darbības ierobežojumu un tehnisko īpatnību (piemēram, VNS) dēļ norēķinu veikšanas konkrētais laiks dienas robežās atklātā tirgus operācijām dalībvalstīs, kuru valūta ir euro, var atšķirties.

2. Indikatīvie norēķinu datumi apkopoti 8. tabulā.



8. tabula Eurosistēmas atklātā tirgus operāciju indikatīvie norēķinu datumi (*1) Monetārās politikas instruments Norēķinu datums atklātā tirgus operācijās, kas pamatojas uz standartizsoles procedūru ►M11 Norēķinu datums atklātā tirgus operācijās, kas pamatojas uz ātrās izsoles procedūru ◄ Reversie darījumi T + 1 T Tiešie darījumi Saskaņā ar tirgus praksi atbilstošajiem aktīviem ECB parāda sertifikātu emisija T + 2 — Valūtas mijmaiņas darījumi T, T + 1 vai T + 2 Termiņnoguldījumu piesaiste T ( *1 ) Norēķinu datums attiecas uz Eurosistēmas darbadienām. T ir tirdzniecības diena.

51. pants

Ar standartizsoles procedūras palīdzību veikto atklātā tirgus operāciju norēķini

1. Eurosistēma cenšas panākt, lai norēķini par atklātā tirgus operācijām, kuras izpilda ar standartizsoles procedūras palīdzību, tiktu veikti pirmajā dienā pēc darījuma dienas, kurā atvērta TARGET2 un visas attiecīgās VNS.

2. Norēķinu datumi GRO un regulārajām ITRO ir iepriekš noteikti Eurosistēmas regulāro izsoles operāciju indikatīvajā grafikā. Ja parastais norēķinu datums sakrīt ar svētku dienu, ECB var nolemt piemērot atšķirīgu norēķinu datumu ar iespēju veikt norēķinu tajā pašā dienā. Eurosistēma cenšas nodrošināt, ka GRO un ITRO norēķinu veikšanas laiks sakrīt ar laiku, kad veic atmaksu par iepriekšējo atbilstoša termiņa operāciju.

3. Norēķinus par ECB parāda sertifikātu emisiju veic otrajā dienā pēc darījuma dienas, kurā atvērta TARGET2 un visas attiecīgās VNS.

▼M11

52. pants

Ar ātrās izsoles procedūras vai divpusējās procedūras palīdzību veikto atklātā tirgus operāciju norēķini

1. Eurosistēma cenšas panākt, lai norēķini par atklātā tirgus operācijām, kuras izpilda ar ātrās izsoles procedūras palīdzību, tiktu veikti darījuma dienā. Var piemērot citus norēķinu datumus, īpaši tiešajiem darījumiem un valūtas mijmaiņas darījumiem.

2. Par precizējošajām operācijām vai strukturālajām operācijām, ko veic ar tiešo darījumu palīdzību un izpilda ar divpusējās procedūras palīdzību, norēķinus veic decentralizēti, izmantojot NCB.

▼B

53. pants

Norēķinu un dienas beigu procedūru papildu noteikumi

1. Neierobežojot šajā nodaļā noteiktās prasības, papildu noteikumi attiecībā uz norēķiniem var tikt noteikti līgumu vai regulējošos nosacījumos, ko NCB vai ECB piemēro konkrētam monetārās politikas instrumentam.

2. Dienas beigu procedūras noteiktas dokumentācijā, kas attiecas uz TARGET2 regulējumu.

54. pants

Rezerves un virsrezerves

▼M11

1. Saskaņā ar Regulas (ES) 2021/378 (ECB/2021/1) 3. panta 1. punkta b) un c) apakšpunktu darījuma partnera norēķinu konti NCB var tikt izmantoti kā rezervju konti. Rezerves, kas atrodas norēķinu kontos, var izmantot norēķiniem dienas ietvaros. Darījuma partnera dienas rezerves tiek aprēķinātas, pamatojoties uz tā rezervju kontu dienas beigu atlikumu summu. Šajā pantā terminam “rezervju konti” ir tāda pati nozīme, kā Regulā (ES) 2021/378 (ECB/2021/1).

2. Rezervju turējumus, kuri atbilst obligāto rezervju prasībām saskaņā ar Regulu (EK) Nr. 2531/98 un Regulu (ES) 2021/378 (ECB/2021/1), atlīdzina saskaņā ar Regulu (ES) 2021/378 (ECB/2021/1).

▼M9

3. Par rezervju turējumiem, kas pārsniedz 2. punktā minētās obligātās rezerves, atlīdzina saskaņā ar Eiropas Centrālās bankas Lēmumu (ES) 2019/1743 (ECB/2019/31) ( 15 ).

▼B







TREŠĀ DAĻA

ATBILSTOŠIE DARĪJUMA PARTNERI

▼M6

55. pants

Atbilstības kritēriji dalībai Eurosistēmas monetārās politikas operācijās

Eurosistēmas monetārās politikas operācijās, ņemot vērā 57. pantu, Eurosistēma ļauj piedalīties tikai iestādēm, kas atbilst šādiem kritērijiem:

▼M11

a) uz tām attiecas Eurosistēmas obligāto rezervju sistēma saskaņā ar ECBS Statūtu 19.1. pantu, un tām nav piešķirts atbrīvojums no pienākumiem Eurosistēmas obligāto rezervju sistēmā saskaņā ar Regulu (EK) Nr. 2531/98 un Regulu (ES) 2021/378 (ECB/2021/1);

▼M6

b) tās ir kāda no šādām iestādēm: i) kura pakļauta vismaz vienam saskaņotas Savienības/EEZ uzraudzības veidam, ko veic kompetentās iestādes, saskaņā ar Direktīvu 2013/36/ES un Regulu (ES) Nr. 575/2013; ii) valsts īpašumā esoša kredītiestāde Līguma 123. panta 2. punkta izpratnē, uz kuru attiecas uzraudzība, kas salīdzināma ar kompetentās iestādes veikto uzraudzību saskaņā ar Direktīvu 2013/36/ES un Regulu (ES) Nr. 575/2013; iii) iestāde, uz kuru attiecas nesaskaņota kompetento iestāžu uzraudzība, kas salīdzināma ar saskaņotu Savienības/EEZ uzraudzību, ko veic kompetentās iestādes saskaņā ar Direktīvu 2013/36/ES un Regulu (ES) Nr. 575/2013, piemēram, ārpus EEZ reģistrētas iestādes filiāle, kas reģistrēta dalībvalstī, kuras valūta ir euro. Lai novērtētu iestādes atbilstību dalībai Eurosistēmas monetārās politikas operācijās, nesaskaņota uzraudzība parasti jāuzskata par atbilstošu standartam, kas ir salīdzināms ar saskaņotu Savienības/EEZ uzraudzību, ko veic kompetentās iestādes saskaņā ar Direktīvu 2013/36/ES un Regulu (ES) Nr. 575/2013, ja tiek uzskatīts, ka attiecīgās jurisdikcijas uzraudzības režīmā ir ieviesti attiecīgie Bāzeles III standarti, ko pieņēmusi Bāzeles Banku uzraudzības komiteja;

c) tām jābūt finansiāli stabilām 55.a panta izpratnē;

d) tās atbilst visām operacionālajām prasībām, kuras noteiktas līgumiskajos un regulējošajos nosacījumos, ko piemēro vietējā NCB un ECB attiecībā uz konkrētu instrumentu vai operāciju.

▼M2

55.a pants

Institūciju finansiālās stabilitātes novērtējums

1. Novērtējot atsevišķu iestāžu finansiālo stabilitāti šā panta vajadzībām, Eurosistēma var ņemt vērā šādu prudenciālu informāciju: a) ceturkšņa informāciju par kapitāla, sviras un likviditātes rādītājiem, ko, pamatojoties uz Regulu (ES) Nr. 575/2013, saskaņā ar uzraudzības prasībām ziņo individuāli un konsolidēti; vai b) atbilstošos gadījumos tādu prudenciālo informāciju, kas ir pielīdzināma a) apakšpunktā minētajam informācijas standartam.

2. Ja iestādes uzraudzības iestāde nav padarījusi šādu prudenciālo informāciju pieejamu iestādes vietējai NCB un ECB, vietējā NCB vai ECB var pieprasīt iestādei, lai šāda informācija tiek padarīta pieejama. Ja šādu informāciju iestāde sniedz tieši, iestādei jāiesniedz arī attiecīgās uzraudzības iestādes veiktais informācijas novērtējums. Papildu apliecinājums var tikt pieprasīts arī no ārējiem auditoriem.

▼M4

3. Filiāļu gadījumā saskaņā ar 1. punktu sniegtā informācija attiecas uz iestādi, kurai ir filiāle.

▼M2

4. Attiecībā uz to iestāžu finansiālās stabilitātes novērtējumu, kuras tikušas pakļautas mantiskai rekapitalizācijai ar valsts parāda instrumentiem, Eurosistēma var ņemt vērā šādai mantiskai rekapitalizācijai izmantotās metodes un tās nozīmi, tostarp šādu instrumentu veidu un likviditāti un šādu instrumentu emitenta piekļuvi tirgum, nodrošinot saskaņā ar Regulu (ES) Nr. 575/2013 ziņoto kapitāla rādītāju izpildi.

▼M11

5. Likvidēšanas mērķa iestāde nav atbilstoša piekļuvei Eurosistēmas monetārās politikas operācijām.

▼B

56. pants

Piekļuve ar standartizsoles procedūras palīdzību veiktām atklātā tirgus operācijām un pastāvīgajām iespējām

1. Iestādēm, kas atbilst 55. pantā noteiktajiem atbilstības kritērijiem, ir piekļuve šādām Eurosistēmas monetārās politikas operācijām: a) pastāvīgās iespējas; b) ar standartizsoles procedūras palīdzību veiktas atklātā tirgus operācijas.

2. Piekļuvi pastāvīgajām iespējām vai ar standartizsoles procedūras palīdzību veiktām atklātā tirgus operācijām, izmantojot vietējo NCB, piešķir tikai iestādēm, kuras atbilst 55. pantā noteiktajiem atbilstības kritērijiem.

3. Ja iestādei, kura atbilst 55. pantā noteiktajiem atbilstības kritērijiem, ir institūcijas (piemēram, galvenais birojs vai filiāles) vairāk nekā vienā dalībvalstī, kuras valūta ir euro, katra institūcija, kura atbilst 55. pantā noteiktajiem atbilstības kritērijiem, var piekļūt pastāvīgajām iespējām vai ar standartizsoles procedūras palīdzību veiktām atklātā tirgus operācijām, izmantojot vietējo NCB.

4. Pieteikumus ar standartizsoles procedūras palīdzību veiktām atklātā tirgus operācijām un pastāvīgo iespēju izmantošanai iesniedz tikai viena institūcija katrā dalībvalstī, kuras valūta ir euro, t. i., galvenais birojs vai tam norīkota filiāle.

57. pants

▼M11

Ar ātrās izsoles procedūras palīdzību veikto atklātā tirgus operāciju darījuma partneru atlase

1. Ar ātrās izsoles procedūras palīdzību veiktām atklātā tirgus operācijām darījuma partnerus izvēlas saskaņā ar 2. un 3. punktu.

2. Strukturālajām operācijām, ko veic, izmantojot tiešos darījumus, kurus izpilda ar ātrās izsoles procedūras palīdzību, piemēro 3. punkta b) apakšpunktā noteiktos atbilstības kritērijus.

3. Ar ātrās izsoles procedūras palīdzību veiktām precizējošām operācijām darījuma partnerus izvēlas šādi: a) precizējošajās operācijās, kuras veic, izmantojot valūtas mijmaiņas darījumus monetārās politikas mērķiem, kurus izpilda ar ātrās izsoles procedūras palīdzību, darījuma partneru loks ir tāds pats kā Eurosistēmas valūtas intervences operācijās, un tiem jābūt reģistrētiem dalībvalstīs, kuru valūta ir euro. Valūtas mijmaiņas darījumos monetārās politikas mērķiem, kurus veic ar ātrās izsoles procedūras palīdzību, darījuma partneriem nav jāatbilst 55. pantā noteiktajiem kritērijiem. Atlases kritēriji darījuma partneru dalībai Eurosistēmas valūtas intervences operācijās pamatojas uz piesardzības un efektivitātes kritērijiem, kā noteikts V pielikumā. NCB var piemērot limitu sistēmas, lai kontrolētu kredītriskus attiecībā uz atsevišķiem darījuma partneriem, kuri piedalās valūtas mijmaiņas darījumos monetārās politikas mērķiem; b) precizējošajās operācijās, kuras, izmantojot reversos darījumus vai piesaistot termiņnoguldījumus, veic ar ātrās izsoles procedūras palīdzību, katra NCB konkrētam darījumam izvēlas darījuma partneru kopu no to iestāžu vidus, kuras atbilst 55. pantā noteiktajiem atbilstības kritērijiem un kuras reģistrētas attiecīgās NCB dalībvalstī, kuras valūta ir euro. Izvēloties galvenokārt ņem vērā attiecīgās iestādes aktivitāti naudas tirgū. NCB var piemērot papildu atlases kritērijus, piemēram, tirgus operāciju nodaļas efektivitāti un pieteikumu potenciālu.

▼M11 —————

▼M11

5. Neskarot 1.–3. punktu, atklātā tirgus operācijas, kuras izpilda ar ātrās izsoles procedūras palīdzību, var veikt arī ar plašāku darījuma partneru loku, nekā norādīts 2.–3. punktā, ja to nolemj ECB Padome.

▼B







CETURTĀ DAĻA

ATBILSTOŠIE AKTĪVI







I SADAĻA

VISPĀRĒJIE PRINCIPI

58. pants

Eurosistēmas kredītoperācijās izmantojamie atbilstošie aktīvi un atzītie nodrošinājuma paņēmieni

1. Eurosistēma atbilstošajiem aktīviem piemēro vienotu sistēmu, kas kopīga visām Eurosistēmas kredītoperācijām, kā noteikts šajā pamatnostādnē.

2. Lai piedalītos Eurosistēmas kredītoperācijās, darījuma partneri sniedz Eurosistēmai aktīvus, kas ir atbilstoši kā nodrošinājums šādām operācijām. Ņemot vērā, ka Eurosistēmas kredītoperācijas ietver dienas kredītu, darījuma partneru sniegtais nodrošinājums dienas kredītam arī atbilst šajā pamatnostādnē noteiktajiem atbilstības kritērijiem, kā norādīts Pamatnostādnē ECB/2012/27.

3. Darījuma partneri sniedz atbilstošus aktīvus: a) nododot īpašumtiesības, ko juridiski noformē kā atpirkšanas līgumu; vai b) radot nodrošinājuma tiesības, t. i., ķīlu, cesiju vai apgrūtinājumu attiecībā uz attiecīgajiem aktīviem, ko juridiski noformē kā nodrošinātu aizdevumu, abos gadījumos saskaņā ar vietējās NCB noteiktiem un dokumentētiem nacionālajiem līgumu un regulējošajiem nosacījumiem.

4. Ja darījuma partneri sniedz atbilstošus aktīvus kā nodrošinājumu, vietējā NCB var pieprasīt atbilstošo aktīvu iezīmēšanu vai apvienošanu pūlā atkarībā no tā, kādu nodrošinājuma pārvaldības sistēmu tā izmanto.

5. Attiecībā uz aktīvu kvalitāti un to atbilstību dažādiem Eurosistēmas kredītoperāciju veidiem starp tirgojamiem un netirgojamiem aktīviem nav atšķirību.

6. Neierobežojot 2. punktā noteikto pienākumu darījuma partneriem sniegt Eurosistēmai aktīvus, kas ir atbilstošs nodrošinājums, Eurosistēma pēc pieprasījuma var sniegt darījuma partneriem konsultācijas par tirgojamo aktīvu atbilstību, ja tie jau ir emitēti, vai netirgojamo aktīvu atbilstību pēc tam, kad iesniegts lūgums par to iesniegšanu. Eurosistēma nesniedz konsultācijas, pirms iestājušies šie notikumi.

59. pants

Atbilstošo aktīvu Eurosistēmas kredītnovērtējuma sistēmas vispārīgie aspekti

1. Viens no atbilstības kritērijiem ir aktīvu atbilstība Eurosistēmas kredītnovērtējuma sistēmā ( ECAF ) noteiktajiem augstajiem kredītstandartiem.

2. ECAF nosaka procedūras, noteikumus un paņēmienus, lai nodrošinātu atbilstošo aktīvu Eurosistēmas augstu kredītstandartu prasības izpildi un atbilstošo aktīvu atbilstību Eurosistēmas noteiktajām kredītkvalitātes prasībām.

3. ECAF vajadzībām Eurosistēma definē kredītkvalitātes prasības kredītkvalitātes līmeņu veidā, šādi nosakot saistību neizpildes varbūtības (NV) robežvērtības viena gada periodā: a) Eurosistēma, to regulāri pārskatot, uzskata, ka saistību neizpildes varbūtība, maksimums, 0,10 % apmērā viena gada periodā ir ekvivalenta kredītkvalitātes 2. līmeņa kredītkvalitātes prasībai un ka saistību neizpildes varbūtība, maksimums, 0,40 % apmērā viena gada periodā ir ekvivalenta kredītkvalitātes 3. līmeņa kredītkvalitātes prasībai; b) visi Eurosistēmas kredītoperācijām atbilstošie aktīvi atbilst vismaz kredītkvalitātes prasībai, kas ir vienāda ar kredītkvalitātes 3. līmeni. Noteiktiem aktīviem Eurosistēma piemēro papildu kredītkvalitātes prasības saskaņā ar ceturtās daļas II un III sadaļu.

▼M7

4. Informāciju par kredītkvalitātes līmeņiem Eurosistēma publicē ECB interneta vietnē Eurosistēmas saskaņotās reitingu skalas veidā, t. sk. kredītkvalitātes līmeņu piesaisti kredītnovērtējumiem, kurus sniegušas atzītas ārējās kredītnovērtējuma iestādes ( external credit assessment institutions; ECAI ).

5. Kredītkvalitātes prasību novērtējumā Eurosistēma ņem vērā kredītnovērtējuma informāciju, ko sniedz kredītnovērtējumu sistēmas, kuras pieder kādam no trijiem avotiem saskaņā ar ceturtās daļas V sadaļu.

▼B

6. Novērtējot konkrēta aktīva kredītstandartu, Eurosistēma var ņemt vērā institucionālos kritērijus un iezīmes, kas aktīva turētājam garantē līdzīgu aizsardzību, piemēram, garanti